โครงสร้างการจัดการ 

บริษัท เซ็นทรัลพัฒนา จำกัด (มหาชน) มีโครงสร้างการจัดการประกอบด้วย คณะกรรมการบริษัท
(Board of Director) คณะกรรมการบริหาร (Executive Committee)
คณะกรรมการจัดการ และมีคณะกรรมการชุดย่อย จำนวน 4 คณะ ได้แก่ คณะกรรมการตรวจสอบ
(Audit Committee) คณะกรรมการสรรหาและกำหนดค่าตอบแทน (Nomination and
Compensation Committee) คณะกรรมการบริหารความเสี่ยง (Risk Management
Committee) และคณะทำงานการกำกับดูแลกิจการที่ดี (Good Corporate Government
Committee) โดยมีกรรมการผู้จัดการใหญ่เป็นผู้บริหารสูงสุดของบริษัท
และบริหารจัดการผ่านคณะกรรมการจัดการ (Management Committee)
โดยรายละเอียดของคณะกรรมการแต่ละคณะมีดังนี้

คณะกรรมการบริษัท 

คณะกรรมการบริษัท ประกอบด้วยกรรมการ 13 ท่าน ดังนี้

  ----- ------------- ---------------- -----------------------------------
  1.    นายวันชัย       จิราธิวัฒน์          ประธานกรรมการ

  2.    นายเอนก       สิทธิประศาสน์       รองประธานกรรมการ

  3.    นายไพฑูรย์      ทวีผล             กรรมการอิสระ

  4.    นายจักก์ชัย      พานิชพัฒน์          กรรมการอิสระ

  5.    นางสุนันทา      ตุลยธัญ            กรรมการอิสระ

  6.    นายครรชิต      บุนะจินดา          กรรมการ

  7.    นายสุทธิชัย      จิราธิวัฒน์          กรรมการ

  8.    นายสุทธิเกียรติ   จิราธิวัฒน์          กรรมการ

  9.    นายสุทธิชาติ     จิราธิวัฒน์          กรรมการ

  10.   นายสุทธิศักดิ์     จิราธิวัฒน์          กรรมการ

  11.   นายสุทธิธรรม    จิราธิวัฒน์          กรรมการ

  12.   นายกอบชัย      จิราธิวัฒน์          กรรมการ

  13.   นายปริญญ์       จิราธิวัฒน์          กรรมการ

                                       
  ----- ------------- ---------------- -----------------------------------

โดยมีนายนริศ เชยกลิ่น รองกรรมการผู้จัดการใหญ่ สายงานการเงินและบัญชี
เป็นเลขานุการคณะกรรมการบริษัท

กรรมการผู้มีอำนาจลงลายมือชื่อแทนบริษัท คือ นายเอนก สิทธิประศาสน์ นายสุทธิธรรม จิราธิวัฒน์
นายปริญญ์ จิราธิวัฒน์ นายกอบชัย จิราธิวัฒน์
กรรมการสองในสี่คนนี้ลงลายมือชื่อร่วมกันและประทับตราสำคัญของบริษัท

หน้าที่และความรับผิดชอบของคณะกรรมการบริษัท

1.  มีความรับผิดชอบต่อผู้ถือหุ้นอย่างสม่ำเสมอ และดำเนินงานโดยรักษาผลประโยชน์ของผู้ถือหุ้น
    ทุกรายอย่างเท่าเทียมกัน

2.  จัดให้มีการเปิดเผยข้อมูลต่อผู้ถือหุ้น ผู้ลงทุนและผู้มีส่วนได้ส่วนเสียทุกกลุ่มอย่างถูกต้อง ครบถ้วน
    มีมาตรฐาน โปร่งใสและทันเวลา

3.  ปฏิบัติหน้าที่ให้เป็นไปตามกฎหมาย วัตถุประสงค์และข้อบังคับของบริษัท ตลอดจนมติที่ประชุม
    ผู้ถือหุ้น ด้วยความซื่อสัตย์ สุจริต มีจริยธรรมและระมัดระวังรักษาผลประโยชน์ของบริษัท

4.  กำหนดวิสัยทัศน์ กลยุทธ์ นโยบายและทิศทางการดำเนิน
    งานของบริษัทและการควบคุมดูแลให้ฝ่ายจัดการดำเนินงานให้เป็นไปตามนโยบายที่กำหนดไว้อย่างมีประสิทธิภาพและประสิทธิผล
    เพื่อเพิ่มมูลค่าสูงสุดให้แก่บริษัทและผู้ถือหุ้นอย่างมั่นคงและยั่งยืน

5.  ติดตามผลการดำเนินงานของบริษัทอย่างต่อเนื่องและสม่ำเสมอ

6.  จัดให้มีระบบควบคุมภายในและการตรวจสอบภายในที่มีประสิทธิภาพ

7.  จัดให้มีกระบวนการบริหารความเสี่ยงที่มีประสิทธิภาพและมีการติดตามผลอย่างสม่ำเสมอ

8.  จัดให้มีและกำกับดูแลให้มีการดำเนินงานตามหลักการกำกับดูแลกิจการที่ดี

9.  จัดให้มีเลขานุการบริษัทเพื่อช่วยดูแลกิจกรรมต่างๆ
    ของคณะกรรมการและช่วยให้คณะกรรมการและบริษัทปฏิบัติให้เป็นไปตามกฎหมายและข้อกำหนดที่เกี่ยวข้อง

10. จัดให้มีระเบียบจรรยาบรรณธุรกิจของกรรมการ ผู้บริหารและพนักงาน
    เพื่อเป็นมาตรฐานการปฏิบัติงานภายในบริษัท

11. กรรมการที่เป็นอิสระควรใช้ดุลยพินิจอย่างเป็นอิสระในการพิจารณากำหนด กลยุทธ์
    การบริหารงาน การใช้ทรัพยากร
    การแต่งตั้งกรรมการและการกำหนดมาตรฐานการดำเนินธุรกิจ
    รวมทั้งพร้อมที่จะคัดค้านการกระทำของฝ่ายจัดการหรือกรรมการอื่น
    ในกรณีที่มีความเห็นขัดแย้งในเรื่องที่มีผลกระทบต่อความเท่าเทียมกันของผู้ถือหุ้นทุกราย

 การสรรหากรรมการ

 ในการสรรหาคณะกรรมการบริษัทเป็นหน้าที่ความรับผิดชอบของคณะกรรมการสรรหาและกำหนดค่าตอบแทน ในการพิจารณาคัดเลือกและกลั่นกรองบุคคลที่มีคุณสมบัติเหมาะสม ตามข้อบังคับของบริษัท และนำเสนอขอความเห็นชอบจากกรรมการ เพื่อนำเสนอต่อที่ประชุมผู้ถือหุ้นของบริษัทเลือกตั้งผู้ที่มาดำรงตำแหน่งกรรมการบริษัท 

 ทั้งนี้ กรรมการที่ได้รับแต่งตั้งจะได้รับทราบบทบาท หน้าที่และความรับผิดชอบ ข้อมูลเกี่ยวกับข้อบังคับของคณะกรรมการต่างๆ แผนกลยุทธ์และนโยบายที่สำคัญของบริษัท โครงสร้างการจัดการ ลักษณะการประกอบธุรกิจ ผลการดำเนินงานที่ผ่านมาของบริษัท เพื่อสร้างความเข้าใจแก่กรรมการเกี่ยวกับบทบาทหน้าที่ของกรรมการและการประกอบธุรกิจของบริษัท นอกจากนี้ บริษัทยังมีการส่งเสริมให้กรรมการได้รับการอบรมหลักสูตรเกี่ยวกับกรรมการต่างๆ อย่างเต็มที่ เพื่อให้กรรมการมีความรู้ความเข้าใจถึงบทบาทและหน้าที่ในฐานะกรรมการตามหลักการกำกับดูแลกิจการที่ดี รวมถึงกฎระเบียบและข้อพึงปฏิบัติของหน่วยงานกำกับดูแลได้ดียิ่งขึ้น

คณะกรรมการบริหาร

คณะกรรมการบริหาร ซึ่งผ่านการแต่งตั้งจากคณะกรรมการบริษัทประกอบด้วยกรรมการ 6 ท่าน ดังนี้

1.  นายสุทธิชัย จิราธิวัฒน์ ประธานกรรมการ

2.  นายสุทธิเกียรติ จิราธิวัฒน์ กรรมการ

3.  นายสุทธิชาติ จิราธิวัฒน์ กรรมการ

4.  นายสุทธิศักดิ์ จิราธิวัฒน์ กรรมการ

5.  นายสุทธิธรรม จิราธิวัฒน์ กรรมการ

6.  นายปริญญ์ จิราธิวัฒน์ กรรมการ

หน้าที่และความรับผิดชอบของคณะกรรมการบริหาร

1)  พิจารณากลั่นกรองในเรื่องดังต่อไปนี้ เพื่อนำเสนอให้คณะกรรมการบริษัทพิจารณาอนุมัติ

    1.  แผนยุทธศาสตร์ของบริษัท

    2.  งบประมาณประจำปี (Annual Estimate) ซึ่งเป็นไปตามแผนยุทธศาสตร์ของบริษัท

    3.  งบประมาณรายจ่ายลงทุนที่มีวงเงินเกิน 200 ล้านบาทขึ้นไป

    4.  กิจกรรมและการปฏิบัติงานที่เกี่ยวกับการควบรวมและซื้อกิจการ

    5.  การแต่งตั้งกรรมการผู้จัดการใหญ่

2)  ติดตามผลประกอบการของบริษัทให้เป็นไปตามงบประมาณและเป้าหมายที่ตั้งเอาไว้

3)  พิจารณาอนุมัติการดำเนินการต่างๆ แทนคณะกรรมการบริษัทตามที่ได้รับมอบหมาย

คณะกรรมการตรวจสอบ

คณะกรรมการตรวจสอบ
ซึ่งผ่านการแต่งตั้งจากคณะกรรมการบริษัทประกอบด้วยกรรมการอิสระที่มิได้เป็นผู้บริหารของบริษัททั้งหมด
3 ท่าน โดย 1 ในนั้นเป็นผู้มีความรู้และประสบการณ์ด้านการบัญชี ดังนี้

1.  นายไพฑูรย์ ทวีผล ประธานกรรมการตรวจสอบ

2.  นายจักก์ชัย พานิชพัฒน์ กรรมการตรวจสอบ

3.  นางสุนันทา ตุลยธัญ กรรมการตรวจสอบ

โดยมีนางสาวสุวรรณี วัชโรดมประเสริฐ ผู้จัดการอาวุโส สำนักตรวจสอบภายใน
เป็นเลขานุการคณะกรรมการตรวจสอบ

คณะกรรมการตรวจสอบปฏิบัติงานตามความรับผิดชอบที่ได้กำหนดไว้ในข้อบังคับเกี่ยวกับคณะกรรมการตรวจสอบ
ซึ่งจัดทำสอดคล้องกับข้อกำหนดของตลาดหลักทรัพย์แห่งประเทศไทย ดังนี้

หน้าที่และความรับผิดชอบของคณะกรรมการตรวจสอบ

1.  สอบทานให้บริษัทมีการรายงานทางการเงินอย่างถูกต้องและเพียงพอ

2.  สอบทานให้บริษัทมีระบบการควบคุมภายในและการตรวจสอบภายในที่เหมาะสมและมีประสิทธิผล

3.  สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัท

4.  พิจารณา คัดเลือก เสนอแต่งตั้งและเสนอค่าตอบแทนผู้สอบบัญชีของบริษัท

5.  พิจารณาการเปิดเผยข้อมูลของบริษัทในกรณีที่เกิดรายการที่เกี่ยวโยงกัน
    หรือรายการที่อาจมีความขัดแย้งทางผลประโยชน์ให้มีความถูกต้อง และครบถ้วน

6.  จัดทำรายงานการกำกับดูแลกิจการของคณะกรรมการตรวจสอบ
    โดยเปิดเผยไว้ในรายงานประจำปีของบริษัท
    ซึ่งรายงานดังกล่าวต้องลงนามโดยประธานคณะกรรมการตรวจสอบ

7.  สอบทานความมีประสิทธิผลและความเพียงพอของระบบการบริหารความเสี่ยง

8.  สนับสนุนการพัฒนาการกำกับดูแลกิจการที่ดีของบริษัท
    โดยให้ข้อเสนอแนะและติดตามความคืบหน้าการ
    ส่งเสริมและการปฏิบัติงานเพื่อให้พนักงานทุกระดับชั้นมีความรู้ ความเข้าใจ
    ตระหนักและเห็นความสำคัญของการกำกับดูแลกิจการที่ดี

9.  ให้คำปรึกษาในการกำหนดนโยบายต่างๆ เช่น นโยบายการคัดเลือกบริษัทนายหน้าประกันภัย
    นโยบายการจัดซื้อจัดจ้าง เป็นต้น

10. ปฏิบัติการอื่นใดตามที่คณะกรรมการบริษัทมอบหมายด้วยความเห็นชอบจากคณะกรรมการตรวจสอบ

 

คณะกรรมการสรรหาและกำหนดค่าตอบแทน

คณะกรรมการสรรหาและกำหนดค่าตอบแทน
ซึ่งผ่านการแต่งตั้งจากคณะกรรมการบริษัทประกอบด้วยกรรมการ 7 ท่าน ดังนี้

1.  นายจักก์ชัย พานิชพัฒน์ ประธานกรรมการ

2.  นางสุนันทา ตุลยธัญ กรรมการ

3.  นายครรชิต บุนะจินดา กรรมการ

4.  นายสุทธิชาติ จิราธิวัฒน์ กรรมการ

5.  นายสุทธิศักดิ์ จิราธิวัฒน์ กรรมการ

6.  นายสุทธิธรรม จิราธิวัฒน์ กรรมการ

7.  นายปริญญ์ จิราธิวัฒน์ กรรมการ

โดยมีนายนริศ เชยกลิ่น รองกรรมการผู้จัดการใหญ่ สายงานการเงินและบัญชี
เป็นเลขานุการคณะกรรมการสรรหาและกำหนดค่าตอบแทน

  หน้าที่และความรับผิดชอบในการสรรหา

1)  เสนอนโยบายการคัดเลือกและสรรหากรรมการ โดยต้องมีวิธีการและหลักเกณฑ์ที่ชัดเจน
    เป็นธรรมและสมเหตุสมผล เพื่อนำเสนอให้คณะกรรมการบริษัทพิจารณา
    แล้วจึงเสนอที่ประชุมผู้ถือหุ้นเพื่อพิจารณาอนุมัติ

2)  เสนอนโยบายการคัดเลือกและสรรหากรรมการผู้จัดการใหญ่ โดยต้องมีวิธีการและหลักเกณฑ์ที่
    ชัดเจน เป็นธรรมและสมเหตุสมผล เพื่อนำเสนอให้คณะกรรมการบริษัทพิจารณาอนุมัติ

3)  ทบทวนและนำเสนอขออนุมัติต่อคณะกรรมการบริษัทในเรื่องเกี่ยวกับนโยบายและกลยุทธ์ด้านทรัพยากรบุคคลซึ่งต้องสอดคล้องกับกลยุทธ์ในการดำเนินธุรกิจของบริษัท

4)  สรรหา คัดเลือกและเสนอชื่อบุคคลที่ทรงคุณวุฒิ มีคุณธรรม จริยธรรมและคุณสมบัติเหมาะสมที่
    สมควรได้รับการแต่งตั้งเป็นกรรมการและหรือกรรมการผู้จัดการใหญ่แล้วแต่กรณี

5)  ทบทวนสัดส่วน จำนวน และประสบการณ์ของกรรมการบริษัท
    รวมถึงให้ข้อเสนอแนะในการสรรหากรรมการแทนตำแหน่งที่ว่างลง

6)  ดูแลให้มีแผนสืบแทนตำแหน่งที่เฉพาะเจาะจงของกรรมการและกรรมการผู้จัดการใหญ่

7)  กำหนดระยะเวลาและเงื่อนไขต่างๆ
    ในสัญญาจ้างกรรมการผู้จัดการใหญ่รวมทั้งประเมินผลงานและเสนอแนะผู้สืบแทนตำแหน่ง

หน้าที่และความรับผิดชอบในการกำหนดค่าตอบแทน

1)  กำหนดนโยบายและรูปแบบการให้ผลประโยชน์ตอบแทนกรรมการ
    ให้สอดคล้องกับกลยุทธ์ในการดำเนินธุรกิจของบริษัท โดยต้องมีวิธีการและหลักเกณฑ์ที่ชัดเจน
    เป็นธรรมและสมเหตุสมผล เพื่อนำเสนอให้คณะกรรมการบริษัทพิจารณา
    แล้วจึงเสนอที่ประชุมผู้ถือหุ้นเพื่อพิจารณาอนุมัติ

2)  กำหนดนโยบายและรูปแบบการให้ผลประโยชน์ตอบแทนกรรมการผู้จัดการใหญ่ให้สอดคล้องกับ
    กลยุทธ์ในการดำเนินธุรกิจของบริษัท โดยต้องมีวิธีการและหลักเกณฑ์ที่ชัดเจน
    เป็นธรรมและสมเหตุสมผล เพื่อนำเสนอให้คณะกรรมการบริษัทพิจารณาอนุมัติ

3)  เสนอแนวทางและวิธีการจ่ายค่าตอบแทนทั้งที่เป็นตัวเงิน หรือค่าตอบแทนรูปแบบอื่นๆ ให้แก่
    คณะกรรมการบริษัท คณะกรรมการชุดต่างๆ ที่คณะกรรมการบริษัทแต่งตั้ง และ
    กรรมการผู้จัดการใหญ่ของบริษัท

4)  พิจารณาและทบทวนโครงสร้างและระบบการจ่ายค่าตอบแทนและอัตราค่าตอบแทนให้สอดคล้องกับสภาวะตลาด
    ณ
    ปัจจุบันและเหมาะสมกับผลการดำเนินงานของบริษัทและผลการปฏิบัติงานของกรรมการและกรรมการผู้จัดการใหญ่แต่ละคน

5)  ดูแลให้กรรมการและกรรมการผู้จัดการใหญ่ ได้รับผลตอบแทนที่เหมาะสมกับหน้าที่และ
    ความรับผิดชอบที่มีต่อบริษัท

6)  กำหนดแนวทางการประเมินผลงานของกรรมการและกรรมการผู้จัดการใหญ่
    เพื่อพิจารณาปรับผลตอบแทนประจำปี โดยคำนึงถึงหน้าที่
    ความรับผิดชอบและความเสี่ยงที่เกี่ยวข้อง
    รวมถึงการให้ความสำคัญกับการเพิ่มมูลค่าของส่วนของผู้ถือหุ้นในระยะยาว
    ประกอบการพิจารณาประเมินผลด้วย

7)  พิจารณากำหนดค่าตอบแทนประจำปีแก่กรรมการและกรรมการผู้จัดการใหญ่ เป็นรายบุคคล
    ก่อนนำเสนอขออนุมัติต่อคณะกรรมการบริษัท

คณะกรรมการบริหารความเสี่ยง

คณะกรรมการบริหารความเสี่ยง ประกอบด้วย ประธาน รองประธาน และคณะทำงาน รวม 10
ท่าน ดังต่อไปนี้

1.  นายปริญญ์ จิราธิวัฒน์ ประธานที่ปรึกษา

2.  นายกอบชัย จิราธิวัฒน์ ประธานคณะทำงาน

3.  นายสุทธิเดช จิราธิวัฒน์ รองประธานคณะทำงาน

4.  นายนริศ เชยกลิ่น รองประธานคณะทำงาน

5.  นางสุวดี สิงห์งาม หัวหน้าคณะทำงานและเลขานุการ

6.  นางสาววัลยา จิราธิวัฒน์ คณะทำงาน

7.  นายธีระชาติ นุมานิต คณะทำงาน

8.  นางปณิดา สุขศรีดากุล คณะทำงาน

9.  นายปนัฐ ไกรโรจนานันท์ คณะทำงาน

10. นางประไพรัตน์ คณาวิทยา คณะทำงาน

หน้าที่และความรับผิดชอบของคณะกรรมการบริหารความเสี่ยง

1)  นำเสนอและให้การสนับสนุนคณะกรรมการบริษัทในการกำหนดนโยบายการบริหารความเสี่ยง
    และระดับความเสี่ยงที่สามารถยอมรับได้

2)  กำหนดกรอบการบริหารความเสี่ยงของบริษัทฯ ให้สอดคล้องกับนโยบายการบริหารความเสี่ยง
    และติดตามการนำไปปฏิบัติ รวมทั้งการสอบทานประสิทธิผลของกรอบการบริหารความเสี่ยง

3)  นำเสนอภาพรวมความเสี่ยงของบริษัทฯ วิธีการจัดการ
    และผลการติดตามความเสี่ยงต่อคณะกรรมการบริษัท

4)  สอบทานรายงานการบริหารความเสี่ยง
    และดำเนินการเพื่อให้มั่นใจได้ว่าการจัดการความเสี่ยงมีความเพียงพอและเหมาะสม
    สามารถจัดการความเสี่ยงให้อยู่ในระดับที่ยอมรับได้
    และการบริหารความเสี่ยงได้ถูกนำไปปฏิบัติอย่าง ต่อเนื่อง

5)  ประสานงานร่วมกับคณะกรรมการตรวจสอบอย่างสม่ำเสมอโดยการแลกเปลี่ยนความรู้และข้อมูลเกี่ยวกับความเสี่ยงและการควบคุมภายในที่มีผลกระทบหรืออาจมีผลกระทบต่อบริษัทฯ

6)  ดำเนินการตัดสินใจและให้คำแนะนำเกี่ยวกับปัญหาสำคัญที่เกิดขึ้นในกระบวนการบริหารความเสี่ยง

7)  สนับสนุนให้เกิดมีวัฒนธรรมการบริหารความเสี่ยงและการควบคุมภายในที่เหมาะสม

คณะทำงานการกำกับดูแลกิจการที่ดี

คณะกรรมการกำกับดูแลกิจการที่ดี ประกอบด้วย ประธาน และคณะทำงาน รวม 5 ท่าน ดังต่อไปนี้

1.  นายนริศ เชยกลิ่น ประธานคณะทำงาน

2.  นางผุสดี พันธุมพันธ์ คณะทำงาน

3.  นางสาวนภารัตน์ ศรีวรรณวิทย์ คณะทำงาน

4.  นางสุวดี สิงห์งาม คณะทำงาน

5.  นายอุทัย ก้องกิตติวงศ์ คณะทำงานและเลขานุการ

หน้าที่และความรับผิดชอบคณะทำงานการกำกับดูแลกิจการที่ดี 

1.  กำหนดหลักเกณฑ์ แนวทาง และบรรทัดฐานในการปฏิบัติของผู้มีส่วนได้เสีย
    แล้วติดตามความคืบหน้าในการปฏิบัตินั้นตลอดทั้งปี รวมทั้งให้มีการประเมินผลอย่างต่อเนื่อง
    โดยให้เสนอต่อคณะกรรมการบริหารของบริษัทพิจารณา เห็นชอบ อนุมัติ หรือให้ความคิดเห็น

2.  จัดทำคู่มือ ประมวลจริยธรรม ข้อกำหนดต่างๆ
    แล้วเผยแพร่ต่อประชาคมภายในองค์กรและภายนอก
    รวมทั้งจัดอบรมให้ผู้บริหารและพนักงานทุกระดับได้ทราบ เข้าใจ
    และปฏิบัติตามด้วยความสมัครใจ

3.  เสนอขอความเห็นชอบ ขออนุมัติต่อคณะกรรมการบริหาร โดยถือว่าผูกพันในการบริหารองค์การ

4.  ขอข้อมูล ขอความร่วมมือจากทุกหน่วยงานทั้งในบริษัทหรือองค์การภายนอกในนามบริษัท

คณะกรรมการจัดการ

คณะกรรมการจัดการ ประกอบด้วยกรรมการ 7 ท่าน ดังนี้

1.  นายกอบชัย จิราธิวัฒน์ กรรมการผู้จัดการใหญ่

2.  นายสุทธิเดช จิราธิวัฒน์ รองกรรมการผู้จัดการใหญ่

  สายงานพัฒนาธุรกิจและบริหารโครงการก่อสร้าง

3.  นายนริศ เชยกลิ่น รองกรรมการผู้จัดการใหญ่ สายงานการเงินและบัญชี

4.  นายสุทธิภัค จิราธิวัฒน์ ผู้ช่วยกรรมการผู้จัดการใหญ่ ฝ่ายขาย

5.  นางสาววัลยา จิราธิวัฒน์ ผู้ช่วยกรรมการผู้จัดการใหญ่ ฝ่ายพัฒนาธุรกิจ

6.  นายธีระชาติ นุมานิต ผู้ช่วยกรรมการผู้จัดการใหญ่ ฝ่ายบริหารโครงการก่อสร้าง

7.  ดร.ณัฐกิตติ์ ตั้งพูลสินธนา ผู้ช่วยกรรมการผู้จัดการใหญ่ ฝ่ายการตลาด

8.  นางปณิดา สุขศรีดากุล ผู้อำนวยการอาวุโส ฝ่ายบริหารทรัพย์สิน

  (รักษาการผู้ช่วยกรรมการผู้จัดการใหญ่ ฝ่ายบริหารทรัพย์สิน)

หน้าที่และความรับผิดชอบของคณะกรรมการจัดการ

1)  จัดทำและนำเสนอแผนยุทธศาสตร์

2)  จัดทำและนำเสนองบประมาณประจำปี (Annual Estimate)

3)  นำเสนองบประมาณรายจ่าย เพื่อการลงทุนที่มีวงเงินเกิน 50 ล้านบาท

4)  นำเสนอการแต่งตั้งผู้บริหารที่รายงานตรงต่อกรรมการผู้จัดการใหญ่

5)  พิจารณาอนุมัติการดำเนินการต่างๆ แทนคณะกรรมการบริษัท
    และคณะกรรมการบริหารตามที่ได้รับมอบหมาย

การประเมินตนเองของคณะกรรมการบริษัท 

 คณะกรรมการบริษัทมีการประเมินผลการปฏิบัติงานตนเองเป็นประจำทุกปี และมีการนำเสนอผลการประเมินให้คณะกรรมการรับทราบ โดยการประเมินผลการปฏิบัติงานในภาพรวมทั้งคณะ ประจำทุกปี ซึ่งมีหัวข้อในการประเมินประกอบด้วย ความพร้อมของกรรมการ การกำหนดกลยุทธ์และวางแผนธุรกิจ การจัดการความเสี่ยงและการควบคุมภายใน การดูแลไม่ให้เกิดความขัดแย้งทางผลประโยชน์ การติดตามรายงานทางการเงินและการดำเนินงาน การประชุมคณะกรรมการ และประเด็นอื่นๆ นอกจากนี้ยังมีการสรุปแนวทางการดำเนินงานของคณะกรรมการ และการประเมินสถานการณ์ในการดำเนินธุรกิจของบริษัทในปีต่อไปว่าควรมุ่งเน้นเรื่องใดเป็นกรณีพิเศษ โดยมีการนำเสนอให้กรรมการทุกท่านรับทราบ เพื่อเป็นแนวทางในการปฏิบัติงานอย่างมีประสิทธิภาพ ประสิทธิผล และเป็นการเตรียมความพร้อมในการป้องกันปัญหาและความเสี่ยงต่างๆ ที่อาจเกิดขึ้นในการดำเนินธุรกิจได้อย่างทันท่วงที

การประเมินผลการปฏิบัติงานของกรรมการผู้จัดการใหญ่

ในการประเมินผลการปฏิบัติงานของกรรมการผู้จัดการใหญ่เป็นหน้าที่ความรับผิดชอบของคณะกรรมการบริหาร
และกำหนดให้มีการนำเสนอผลการประเมินต่อคณะกรรมการสรรหาและกำหนดค่าตอบแทน
และคณะกรรมการบริษัทเพื่อรับทราบเป็นประจำทุกปี

ค่าตอบแทนกรรมการและผู้บริหารบริษัท

ค่าตอบแทนกรรมการ : บริษัทมีการกำหนดนโยบายค่าตอบแทนกรรมการอย่างเป็นธรรมและสมเหตุสมผล ผ่านการพิจารณากลั่นกรองจากคณะกรรมการสรรหาและกำหนดค่าตอบแทน โดยคำนึงถึงความเหมาะสมสอดคล้องกับหน้าที่ความรับผิดชอบของกรรมการ ผลการดำเนินงานของบริษัท และเปรียบเทียบกับบริษัทในกลุ่มธุรกิจเดียวกันกับบริษัท ทั้งนี้ ค่าตอบแทนรวมที่ได้รับอนุมัติจากที่ประชุมผู้ถือหุ้นเป็นจำนวน 5,000,000 บาท โดยมีโครงสร้างอัตราค่าตอบแทนกรรมการที่ได้รับอนุมัติจากที่ประชุมผู้ถือหุ้นประจำปี 2549 เมื่อวันที่ 28 เมษายน 2549 มีดังนี้

+------------------+-------+--------------+-------------+-------------+
| ค่าตอบแทนในฐานะ   | จำนวน | ค            | ค่าเบี้ยประชุม  | ค่า          |
|                  | (คน)  | ่าตอบแทนประจำ | กรรมการบริษัท | เบี้ยประชุมกรร |
|                  |       |              |             | มการตรวจสอบ |
|                  |       | (บาท/ไตรมาส) | (บาท/ครั้ง)   |             |
|                  |       |              |             | (บาท/ครั้ง)   |
+------------------+-------+--------------+-------------+-------------+
| กรรมการอิสระ      | 1     | 60,000⁽¹⁾    | 30,000      | 20,000⁽⁴⁾   |
|                  |       |              |             |             |
| (ประธา           |       |              |             |             |
| นกรรมการตรวจสอบ) |       |              |             |             |
+------------------+-------+--------------+-------------+-------------+
| กรรมการอิสระ      | 2     | 50,000⁽²⁾    | 30,000      | 20,000⁽⁴⁾   |
|                  |       |              |             |             |
| (กรรมการตรวจสอบ) |       |              |             |             |
+------------------+-------+--------------+-------------+-------------+
| กรรมการผู้ทรงคุณวุฒิ  | -     | 40,000⁽³⁾    | 20,000      | -           |
+------------------+-------+--------------+-------------+-------------+
| กร               | 10    | 20,000       | 20,000      | -           |
| รมการที่เป็นผู้บริหาร/ |       |              |             |             |
|                  |       |              |             |             |
| ตัวแทนของผู้ถือหุ้น    |       |              |             |             |
+------------------+-------+--------------+-------------+-------------+

⁽¹⁾ ปรับจาก 50,000 บาท/ไตรมาส เป็น 60,000 บาท/ไตรมาส เมื่อวันที่ 28 เมษายน 2549

⁽²⁾ ปรับจาก 40,000 บาท/ไตรมาส เป็น 50,000 บาท/ไตรมาส เมื่อวันที่ 28 เมษายน 2549

⁽³⁾ ปรับจาก 30,000 บาท/ไตรมาส เป็น 40,000 บาท/ไตรมาส เมื่อวันที่ 28 เมษายน 2549

⁽⁴⁾ ปรับจาก 10,000 บาท/ครั้ง เป็น 20,000 บาท/ครั้ง เมื่อวันที่ 28 เมษายน 2549

ค่าตอบแทนรวมของคณะกรรมการที่ได้รับจากบริษัทในฐานะกรรมการบริษัท และกรรมการตรวจสอบ
สำหรับกรรมการ 13 ท่าน ซึ่งได้รับเงินค่าตอบแทนประจำ และค่าเบี้ยประชุม ในปี 2549
รวมทั้งสิ้น 3,330,000 บาท มีรายละเอียดดังนี้

หน่วย : บาท

  ------ -------------- ------------ ---------------------- ------------- ------------- ---------------- -------------
  ลำดับ   รายชื่อกรรมการ                ตำแหน่ง                 ค่าตอบแทน      ค่าเบี้ยประชุม    ค่าเบี้ยประชุม       รวมค่าตอบแทน
                                                            ประจำไตรมาส   กรรมการบริษัท   กรรมการตรวจสอบ   

  1      คุณวันชัย         จิราธิวัฒน์      ประธานกรรมการ          80,000        100,000       -                180,000

  2      คุณเอนก         สิทธิประศาสน์   รองประธานกรรมการ       80,000        80,000        -                160,000

  3      คุณไพฑูรย์        ทวีผล         ประธานกรรมการตรวจสอบ   230,000       120,000       190,000          540,000

  4      คุณจักก์ชัย        พานิชพัฒน์      กรรมการตรวจสอบ         190,000       120,000       190,000          500,000

  5      คุณสุนันทา        ตุลยธัญ        กรรมการตรวจสอบ         190,000       150,000       190,000          530,000

  6      คุณครรชิต        บุนะจินดา      กรรมการ                80,000        100,000       -                180,000

  7      คุณสุทธิชัย        จิราธิวัฒน์      กรรมการ                80,000        100,000       -                180,000

  8      คุณสุทธิเกียรติ     จิราธิวัฒน์      กรรมการ                80,000        100,000       -                180,000

  9      คุณสุทธิชาติ       จิราธิวัฒน์      กรรมการ                80,000        100,000       -                180,000

  10     คุณสุทธิศักดิ์       จิราธิวัฒน์      กรรมการ                80,000        100,000       -                180,000

  11     คุณสุทธิธรรม      จิราธิวัฒน์      กรรมการ                80,000        80,000        -                160,000

  12     คุณกอบชัย        จิราธิวัฒน์      กรรมการ                80,000        100,000       -                180,000

  13     คุณปริญญ์         จิราธิวัฒน์      กรรมการ                80,000        100,000       -                180,000

  รวม                                                       1,410,000     1,350,000     570,000          3,330,000
  ------ -------------- ------------ ---------------------- ------------- ------------- ---------------- -------------

  ค่าตอบแทนผู้บริหาร :

-   เงินเดือนและโบนัส

  บริษัทมีการให้ผลตอบแทนแก่ผู้บริหารเป็นเงินเดือน และ โบนัส สำหรับผู้บริหารจำนวน 9 ท่าน
  ในปี 2549

  รวมทั้งสิ้น 40,047,862 บาท

-   เงินสมทบกองทุนสำรองเลี้ยงชีพ

  บริษัทได้สมทบเงินเข้ากองทุนสำรองเลี้ยงชีพสำหรับผู้บริหาร จำนวน 8 ท่าน ในปี 2549
  รวมทั้งสิ้น 2,191,240บาท

การกำกับดูแลกิจการ

1. นโยบายเกี่ยวกับการกำกับดูแลกิจการ

บริษัทฯ มีนโยบายอย่างชัดเจนที่จะมุ่งเน้นในการสร้างระบบการกำกับดูแลกิจการที่ดี
ซึ่งจะเป็นเครื่องมือในการเสริมสร้างให้บริษัทมีโครงสร้างการบริหารงานและการดำเนินงานที่มีประสิทธิภาพ
ชัดเจนและโปร่งใส เพื่อนำไปสู่ความน่าเชื่อถือ และการ เติบโตอย่างยั่งยืนในระยะยาว
ฝ่ายบริหารของบริษัทฯ ได้กำหนดแนวปฏิบัติที่ดี ที่ต้องการพัฒนาให้เป็นวัฒนธรรมองค์กรที่ดี
ของบริษัทฯ ตามคุณลักษณะของการกำกับดูแลกิจการที่ดี เพื่อให้กรรมการ ผู้บริหาร
และพนักงานทุกคนทุกระดับยึดถือปฏิบัติ ดังนี้

-   เปิดกว้าง โปร่งใส

-   ให้ความเสมอภาค

-   ให้ความเป็นธรรม

-   ยึดมั่นคำสัญญา

-   ใส่ใจดูแลสังคม

แนวปฏิบัติที่ดีทั้ง 5 ประการข้างต้น
ถือเป็นนโยบายการกำกับดูแลกิจการที่ได้ถูกสื่อสารไปยังช่องทางที่หลากหลาย เพื่อให้กรรมการ
ผู้บริหาร และพนักงานทุกคนทุกระดับปฏิบัติตามนโยบายการกำกับดูแลกิจการ ตามบทบาทของแต่ละคน
อาทิ คู่มือพนักงานที่ได้รวมนโยบายการกำกับดูแลกิจการ
ระเบียบว่าด้วยจรรยาบรรณของคณะกรรมการ ผู้บริหารและพนักงาน นโยบาย
คุณภาพและระเบียบข้อบังคับต่างๆ ที่เกี่ยวกับการทำงานและสวัสดิการพนักงานเอาไว้
โดยได้แจกให้พนักงานทุกคนและมีการ เผยแพร่ทางสื่ออิเล็กทรอนิค การติดประกาศภายในบริษัทฯ
และช่องทางอื่นๆ นอกจากนี้ยังมีการอบรม เพื่อสร้างความเข้าใจ
เพิ่มเติมให้แก่ผู้บริหารและพนักงานอย่างต่อเนื่อง
และเพื่อเป็นการกระตุ้นและเน้นย้ำให้มีการนำไปปฏิบัติอย่างจริงจัง และสม่ำเสมอ เช่น
นำแนวปฏิบัติที่ดีทั้ง 5 หลักการ รณรงค์ผ่านสื่อต่างๆ อาทิเช่น เข็มกลัด พวงกุญแจ Desktop
Paging และ Screen Saver การจัดทำ I Box หรือ กล่องรับความคิดเห็นพนักงาน
เพื่อเป็นช่องทางที่เปิดกว้างให้กับพนักงานทุกระดับ ได้มีส่วนร่วมในการเสนอความ คิดเห็นต่างๆ
ที่เป็นประโยชน์ โดยนำไปเป็นข้อพิจารณาในการปรับปรุง พัฒนาและ และแก้ไข
เป็นการเปิดกว้างเรื่องการสื่อสาร ภายในองค์กรระหว่างพนักงาน และผู้บริหาร

บริษัทฯ ได้จัดให้มีโครงการ “CG is Our Life, CPN ร่วมใจก้าวไกลไปกับบรรษัทภิบาล”
โดยมีกิจกรรมรณรงค์ให้กับพนักงานทุกระดับ ทั้งที่สำนักงานใหญ่ และที่ศูนย์การค้าทั้ง 10 แห่ง
เพื่อให้ผู้บริหารและพนักงานทุกคนสร้างความเข้าใจอย่างลึกซึ้งและปลูกฝังให้เกิดจิตสำนึกในการปฏิบัติตามหลักบรรษัทภิบาลด้วยความสมัครใจและพร้อมใจด้วยตัวเอง

นอกจากนี้ คณะทำงานการกำกับดูแลกิจการที่ดีได้ดำเนินงาน
ในการกำหนดนโยบายการกำกับดูแลกิจการ ตลอดจนหลักเกณฑ์ แนวทาง พร้อมจัดทำคู่มือ
จรรยาบรรณ รวมทั้งข้อกำหนดหรือระเบียบต่างๆ
และกำหนดบรรทัดฐานในการปฏิบัติต่อผู้ถือหุ้นและผู้มีส่วนได้เสีย เผยแพร่
และจัดอบรมให้ผู้บริหารและพนักงานได้รับทราบถึงหน้าที่ความรับผิดชอบ และปฏิบัติตาม
รวมถึงติดตามความคืบหน้าในการปฏิบัติงานตามแผนงานการกำกับดูแลกิจการ ประเมินผล
และปรับปรุงการดำเนินงานให้บรรลุตามนโยบายการกำกับดูแลกิจการที่กำหนดไว้อย่างต่อเนื่อง
รวมถึงการเสนอแนะแนวทางที่ได้รับความเห็นชอบจากคณะกรรมการบริษัทมาปฏิบัติอย่างเป็นรูปธรรม

จากการปฏิบัติตามนโยบายเกี่ยวกับการดูแลกิจการที่ดีของบริษัทฯ อย่างต่อเนื่องและจริงจัง
ส่งผลให้บริษัทฯ ได้รับการจัดอันดับเป็นบริษัทที่ได้รับผลการประเมินการกำกับดูแลกิจการประจำปี
2549 ในระดับดี จากบริษัทจดทะเบียนที่ได้รับผลการประเมินทั้งหมด จำนวน 402 บริษัท

2. สิทธิและความเท่าเทียมกันของผู้ถือหุ้น

บริษัทฯ มีแนวทางในการปฏิบัติเพื่อรักษาไว้ซึ่งสิทธิและความเท่าเทียมกันของผู้ถือหุ้น ดังนี้

-   ผู้ถือหุ้นมีสิทธิและมีส่วนร่วมในการตัดสินใจเรื่องที่สำคัญ
    โดยนำเสนอผู้ถือหุ้นพิจารณาอนุมัติอย่างครบถ้วน
    โดยในแต่ละวาระมีความเห็นของคณะกรรมการและรายละเอียดที่สำคัญประกอบการตัดสินใจอย่างครบถ้วนและเพียงพอในการประกอบการตัดสินใจลงคะแนนในวาระต่างๆ

-   บริษัทจัดส่งหนังสือมอบฉันทะ
    และรายละเอียดวิธีการมอบฉันทะในการประชุมผู้ถือหุ้นไปพร้อมกับหนังสือเชิญประชุมผู้ถือหุ้น
    โดยหนังสือมอบฉันทะเป็นแบบ ข. ซึ่งผู้ถือหุ้นสามารถกำหนดทิศทางการลงคะแนนได้
    และเสนอชื่อกรรมการอิสระให้ ผู้ถือหุ้นสามารถเลือกเป็นผู้มอบฉันทะไว้ด้วย

-   บริษัทกำกับดูแลให้มีการตรวจสอบเอกสารหรือหลักฐานเพื่อแสดงสิทธิในการเข้าร่วมประชุมผู้ถือหุ้น
    รวมถึงบริษัทได้กำหนดให้มีระยะเวลาการลงทะเบียนล่วงหน้าก่อนการประชุม 2 ชั่วโมง

-   บริษัทดำเนินการให้ผู้ถือหุ้นได้รับสิทธิพื้นฐานและได้รับการปฏิบัติในการรักษาสิทธิของผู้ถือหุ้นอย่างเท่าเทียมกัน
    อันได้แก่ สิทธิในการรับใบหุ้นและการโอนหุ้น สิทธิที่จะได้รับข้อมูลข่าวสารที่ถูกต้องชัดเจน
    สิทธิในการเข้าร่วมประชุมและลงมติอนุมัติการเข้าทำรายการที่สำคัญ
    สิทธิในการเลือกตั้งกรรมการที่จะเข้ามาบริหารบริษัทเป็นรายบุคคล
    สิทธิในการกำหนดอัตราค่าตอบแทนของคณะกรรมการบริษัท
    สิทธิในการแต่งตั้งผู้สอบบัญชีและกำหนดค่าสอบบัญชี
    สิทธิในการได้รับส่วนแบ่งกำไรของบริษัทในรูปเงินปันผล และ/หรือสิทธิอื่นๆ
    รวมทั้งสิทธิในการได้รับสารสนเทศอย่างเพียงพอ และทันต่อเวลา

-   บริษัทมีกลไกที่จะทำให้ผู้ถือหุ้นมั่นใจว่าได้รับผลตอบแทนครบถ้วน โดยมีโครงสร้างระหว่างบริษัท
    บริษัทย่อย บริษัทร่วม ที่ไม่ซับซ้อน ไม่มีผู้ถือหุ้นร่วมและไม่มีผู้ถือหุ้นไขว้
    รวมทั้งมีระเบียบภายในเรื่องการป้องกันการใช้ข้อมูลภายในโดยมิชอบ
    และการป้องกันมิให้เกิดความขัดแย้งทางผลประโยชน์

-   บริษัทเปิดโอกาสให้ผู้ถือหุ้นสามารถส่งข้อคิดเห็น ข้อเสนอแนะ หรือข้อร้องเรียนต่างๆ
    ได้ทั้งทางเว็บไซต์ของบริษัท ทาง จดหมายอิเล็คทรอนิคส์ของฝ่ายนักลงทุนสัมพันธ์ ทางโทรศัพท์
    และทางไปรษณีย์ เพื่อนำข้อคิดเห็นและข้อเสนอแนะ
    เหล่านั้นมาพัฒนาปรับปรุงดำเนินการให้สอดคล้องกับความต้องการและความพึงพอใจของผู้ถือหุ้น

-   บริษัทมีการให้สิทธิผู้ถือหุ้นส่วนน้อยในการเสนอระเบียบวาระการประชุมผู้ถือหุ้น
    และเสนอชื่อบุคคลเพื่อเข้ารับการคัดเลือกในการดำรงตำแหน่งกรรมการล่วงหน้า
    โดยมีการเผยแพร่หลักเกณฑ์และวิธีการเสนอผ่านทางเว็บไซต์ของบริษัท
    โดยจะเริ่มดำเนินการสำหรับการประชุมสามัญผู้ถือหุ้นประจำปี 2550 เป็นต้นไป

3. สิทธิของผู้มีส่วนได้เสียกลุ่มต่างๆ

บริษัทฯ ได้ให้ความสำคัญต่อสิทธิของผู้มีส่วนได้ส่วนเสียกลุ่มต่างๆ ดังนี้

พนักงาน : บริษัทฯ ได้ปฏิบัติกับพนักงานด้วยความเท่าเทียมและเป็นธรรม
โดยมีการจ่ายตอบแทนที่มีความเหมาะสมตามทักษะ ความรู้ ประสบการณ์ และ ลักษณะงาน
โดยได้ดำเนินการสำรวจอัตราการจ่ายผลตอบแทนกับธุรกิจที่ใกล้เคียงกัน และ
ปรับปรุงค่าใช้จ่ายให้สอดคล้องกับค่าครองชีพ
รวมทั้งพิจารณาปรับปรุงโครงสร้างเงินเดือนและค่าตอบแทนต่างๆ
ให้เหมาะสมกับสภาพตลาดการจ้างงาน
และให้ความสำคัญกับคุณภาพชีวิตและความปลอดภัยของพนักงาน
โดยจัดให้มีการตรวจสุขภาพประจำปีให้แก่พนักงานเป็นประจำทุกปี
รวมถึงจัดให้มีการซ้อมรับกับเหตุการณ์ต่างๆ ที่อาจจะเกิดขึ้นในระหว่างการปฏิบัติงาน เช่น
การซ้อมหนีไฟ การซ้อมรับมือกับเหตุวิกฤติ เป็นต้น

จัดให้มีการอบรมทั้งภายในและภายนอกองค์กร เพื่อเร่งพัฒนาศักยภาพพนักงานให้มีความรู้
ความสามารถ และทักษะที่จำเป็นต่อการปฏิบัติงานให้บรรลุความสำเร็จ เช่น หลักสูตร Emergency
Response and Crisis Management, Thailand Quality Award for Executives,
Ethical Approach to Corporate Social Responsibility และ Internal Control
for Sustainable Growth เป็นต้น ซึ่งในรอบปี 2549 ที่ผ่านมาบริษัทฯ
ได้จัดหลักสูตรการสัมมนาภายในจำนวน 252 หลักสูตร มีพนักงานเข้ารับการสัมมนาจำนวน 1,866
คน และจัดให้เข้าร่วมการสัมมนาภายนอกจำนวน 219 หลักสูตร มีพนักงานเข้ารับการสัมมนาจำนวน
182 คน ด้วยงบประมาณการสัมมนารวมทั้งสิ้น 4,823,335 บาท

มีช่องทางที่เปิดกว้างให้กับพนักงานทุกระดับได้มีส่วนร่วมในการเสนอความคิดเห็นต่างๆ
ที่เป็นประโยชน์ รวมถึงข้อร้องเรียนผ่าน I Box หรือ
กล่องรับความคิดเห็นพนักงานและแสดงความคิดเห็นในเรื่องของความพึงพอใจที่มีต่อบริษัทและการให้บริการระหว่างหน่วยงาน
ผ่านแบบสำรวจความคิดเห็นประจำปี EOS (Employee Opinion Survey) และ VOC (Voice
of Customer)

เจ้าหนี้ : บริษัทฯ ชำระคืนเงินกู้และดอกเบี้ยให้กับเจ้าหนี้เงินกู้ยืมทุกประเภท
อย่างถูกต้องครบถ้วนตามกำหนดเวลา และปฏิบัติตามเงื่อนไขการกู้ยืมเงินตามข้อตกลงอย่างครบถ้วน

ผู้รับเหมาก่อสร้าง: บริษัทฯ ได้จัดให้มีขั้นตอนการประมูลงาน การต่อรองราคา
การคัดเลือกผู้รับเหมา และการเข้าทำสัญญาว่าจ้าง ที่โปร่งใสและตรงไปตรงมา
และปฏิบัติต่อผู้รับเหมาทุกรายอย่างเท่าเทียมและเป็นธรรม
ทุกลำดับขั้นตอนจะต้องมีคณะกรรมการจากฝ่ายพัฒนาโครงการก่อสร้าง ฝ่ายกฎหมาย
และฝ่ายการเงิน เข้าร่วมทุกครั้ง

ลูกค้า : บริษัทฯ
เอาใจใส่ดูแลและให้คำแนะนำปรึกษาถึงการดำเนินธุรกิจของลูกค้าให้บรรลุตามเป้าหมาย
ให้บริการตามมาตรฐานที่กำหนดไว้ เพื่อตอบสนองความต้องการของลูกค้า
การรักษาความลับของลูกค้า และมีหน่วยงานหรือบุคคลที่ทำหน้าที่รับข้อร้องเรียนของลูกค้า
เพื่อเร่งดำเนินการแก้ไขให้ลูกค้าโดยเร็วที่สุด นอกจากนี้
เพื่อเป็นการตอบสนองและให้บริการลูกค้าทั้งที่เป็น ผู้เช่าพื้นที่ และผู้ที่สนใจจะเช่าพื้นที่
รวมไปถึงผู้มาใช้บริการภายในศูนย์การค้าได้อย่างรวดเร็วและมีประสิทธิผล บริษัทฯ
จึงได้ดำเนินการจัดตั้งหน่วยงาน CPN Call Center โทรศัพท์ 662 635-1111
ที่จะให้บริการข้อมูลและคำแนะนำต่างๆ แก่ผู้ที่ติดต่อเข้ามา ทุกวันจันทร์-อาทิตย์
รวมทั้งวันหยุดนักขัตฤกษ์

คู่แข่ง : บริษัทฯ ประพฤติตามกรอบกติกาการแข่งขันที่ดีโดยยึดหลักการของการค้าเสรี
ไม่มีการนำเอากลยุทธ์การทุ่มตลาด, กลยุทธ์การตัดราคาคู่แข่งขัน หรือกลยุทธ์ใดๆ
ที่ไม่สุจริตเพื่อทำลายคู่แข่งเข้ามาปฏิบัติ แต่ยึดหลักของการหาช่องว่างทางการตลาด
การพัฒนารูปแบบใหม่ๆ เข้ามาใช้เพื่อตอบสนองต่อความต้องการของผู้บริโภคอย่างดีที่สุด

ชุมชน และสังคม : บริษัทฯ ดำเนินธุรกิจด้วยความรับผิดชอบต่อ ชุมชนและสังคม
โดยคำนึงถึงปัจจัยด้านสิ่งแวดล้อม รวมทั้งกำหนดให้มีผู้รับผิดชอบในการรับข้อร้องเรียนต่างๆ
ผ่านทาง Website และ ศูนย์รับเรื่องร้องเรียน
ทั้งนี้ยังให้การสนับสนุนโครงการและกิจกรรมที่เป็นประโยชน์ต่อชุมชนและสังคมอย่างสม่ำเสมอ เช่น
รับบริจาคโลหิต โครงการ 6 ล้าน ซี.ซี. เทิดไท้องค์ราชันย์
จำหน่ายตุ๊กตาผ้าเพื่อสมทบทุนค่าอาหารกลางวันเด็กกองทุนพัฒนาเด็กและเยาวชนในถิ่นทุรกันดาร
มอบรถรับบริจาคโลหิตเคลื่อนที่ให้กับสภากาชาดไทย บริจาคเงินเพื่อจัดหาอุปกรณ์ เสื้อกันฝน
ให้กับผู้ยากไร้กับโครงการสภากาดไทย เทิดไท้องค์ราชัน สานฝันสู้ฝน และ
การได้รับการคัดเลือกจากกรมควบคุมมลพิษให้ศูนย์การค้าเซ็นทรัล พลาซา พระราม 2
เป็นสถานประกอบการที่มีการควบคุมระบบบำบัดน้ำเสียเป็นอย่างดี เป็นต้น

4. การประชุมผู้ถือหุ้น

ในปี 2549 บริษัทฯ มีการประชุมสามัญผู้ถือหุ้นจำนวน 1 ครั้ง โดยจัดประชุม ณ
อาคารสำนักงานเซ็นทรัลเวิลด์ การประชุมดำเนินไปตามขั้นตอนที่กฎหมายกำหนด ซึ่งบริษัทฯ
จะดำเนินการจัดส่งหนังสือเชิญประชุมผู้ถือหุ้นพร้อมทั้งข้อมูลประกอบการประชุมแต่ละวาระให้ผู้ถือหุ้นล่วงหน้าก่อนวันประชุม
14 วัน
และได้นำรายละเอียดหนังสือเชิญประชุมผู้ถือหุ้นพร้อมทั้งข้อมูลประกอบการประชุมแต่ละวาระขึ้นเผยแพร่ผ่านเว็บไซต์ของบริษัท
เพื่อให้ผู้ถือหุ้นมีเวลาในการทำความเข้าใจเกี่ยวกับเรื่องสำคัญอย่างเพียงพอ
รวมทั้งได้ลงประกาศหนังสือพิมพ์แจ้งกำหนด วัน เวลา สถานที่ประชุม
และวาระการประชุมติดต่อกันเป็นเวลา 3 วัน ก่อนวันประชุมไม่น้อยกว่า 3 วัน ทั้งนี้
กรรมการที่เข้าร่วมการประชุมสามัญผู้ถือหุ้นประจำปี 2549 ประกอบด้วยประธานกรรมการ
กรรมการผู้จัดการใหญ่ กรรมการอิสระ และกรรมการท่านอื่นๆ รวม 11 ท่าน จาก 13 ท่าน

ก่อนเริ่มประชุมผู้ถือหุ้นประธานในที่ประชุมประกาศจำนวนผู้ถือหุ้นหรือผู้รับมอบฉันทะ
และจำนวนหุ้นของผู้ที่มาร่วมประชุมให้ที่ประชุมทราบ
และได้แจ้งวิธีการลงคะแนนและนับคะแนนให้ทราบ ดำเนินการประชุมให้เป็นไปตามวาระที่กำหนด
ผู้ถือหุ้นทุกรายสามารถลงคะแนนได้อย่างเท่าเทียมกัน
โดยจัดสรรเวลาให้อย่างเพียงพอเพื่อเปิดโอกาสให้ผู้ถือหุ้นมีสิทธิเท่าเทียมกันในการแสดงความคิดเห็นและซักถามในการประชุมผู้ถือหุ้น
และเปิดโอกาสให้ผู้ถือหุ้นสามารถซักถามประธานคณะกรรมการชุดย่อยต่างๆ ในเรื่องที่เกี่ยวข้องได้

การพิจารณาและลงคะแนนเสียงเป็นไปตามลำดับวาระที่กำหนด
การนับคะแนนเสียงเป็นไปอย่างถูกต้อง เปิดเผย โปร่งใส และตรวจสอบได้
โดยจะประกาศให้ที่ประชุมทราบโดยระบุจำนวนรายและจำนวนหุ้นที่ลงมติเห็นด้วย ไม่เห็นด้วย
และงดออกเสียง ในวาระที่ต้องลงมติ โดยถือเอาคะแนนเสียงตามจำนวนที่กฎหมายกำหนด

มีการจดบันทึกรายงานการประชุมอย่างครบถ้วนและบันทึกการออกเสียงในแต่วาระอย่างละเอียด
โดยจัดทำรายงานการประชุมและจัดส่งให้ตลาดหลักทรัพย์แห่งประเทศไทยภายใน 14 วัน
นับจากวันประชุม มีระบบการจัดเก็บรายงานการประชุมที่รัดกุมเพียงพอ
และมีการเผยแพร่รายงานการประชุมผู้ถือหุ้นไว้ในเว็บไซต์ของบริษัทฯ ไม่เกิน 3 วัน
ภายหลังจากประธานที่ประชุมได้รับรองรายงานการประชุม

5. ภาวะผู้นำและวิสัยทัศน์

คณะกรรมการมีส่วนร่วมในการกำหนดและให้ความเห็นชอบวิสัยทัศน์ พันธะกิจ กลยุทธ์ เป้าหมาย
แผนธุรกิจ และงบประมาณของบริษัท
มีการแบ่งแยกบทบาทหน้าที่และความรับผิดชอบระหว่างคณะกรรมการ คณะกรรมการตรวจสอบ
คณะกรรมการสรรหาและกำหนดค่าตอบแทน และฝ่ายบริหารอย่างชัดเจน
ตลอดจนกำกับดูแลให้คณะกรรมการบริหารดำเนินการให้เป็นไปตามแผนธุรกิจและงบประมาณที่กำหนดไว้อย่างมีประสิทธิภาพและประสิทธิผล

6. ความขัดแย้งทางผลประโยชน์

คณะกรรมการได้จัดให้มีมาตรการเพื่อดูแลอย่างรอบคอบเมื่อเกิดรายการที่อาจมีความขัดแย้งทางผลประโยชน์
โดยกำหนดนโยบายและขั้นตอนการอนุมัติรายการที่เกี่ยวโยงกัน
รวมทั้งกำหนดนโยบายและวิธีการดูแลไม่ให้ผู้บริหารและผู้เกี่ยวข้องนำข้อมูลภายในของบริษัทไปใช้เพื่อประโยชน์ส่วนตน
ดังนี้

รายการที่เกี่ยวโยงกัน และรายการที่อาจมีความขัดแย้งทางผลประโยชน์ :

คณะกรรมการตรวจสอบทำหน้าที่สอบทานและให้ความเห็นต่อการทำรายการระหว่างกันที่มีนัยสำคัญที่ไม่อยู่ในอำนาจการพิจารณาของคณะกรรมการจัดการของบริษัท
และคณะกรรมการบริษัทได้พิจารณาความเหมาะสมอย่างรอบคอบ
คำนึงถึงประโยชน์สูงสุดของบริษัทเป็นสำคัญ
โดยคณะกรรมการที่มีส่วนได้เสียจะไม่เข้าร่วมประชุมหรือออกเสียงในการพิจารณาวาระ ดังกล่าว
ซึ่งได้ปฏิบัติตามหลักเกณฑ์ที่ตลาดหลักทรัพย์แห่งประเทศไทยกำหนดไว้
และมีการเปิดเผยข้อมูลดังกล่าวทุกไตรมาสใน งบการเงิน
รวมถึงมีการเปิดเผยไว้ในรายงานประจำปี และแบบแสดงรายการข้อมูลประจำปี (แบบ 56-1)
ด้วย

นอกจากนี้ บริษัทฯ
มีการกำกับดูแลเกี่ยวกับเรื่องดังกล่าวโดยการให้ผู้บริหารตอบแบบชี้แจงรายการที่เกี่ยวโยงกัน
ในรอบบัญชีสิ้นสุดวันที่ 31 ธันวาคม เป็นประจำทุกปี

การดูแลเรื่องการใช้ข้อมูลภายใน :

บริษัทได้กำหนดระเบียบในเรื่องดังกล่าว ดังนี้

-   ระเบียบว่าด้วยการถือหลักทรัพย์ในบริษัท เซ็นทรัลพัฒนา จำกัด (มหาชน) มีสาระสำคัญคือ

(1) ผู้บริหาร และพนักงานของบริษัท ที่มีโอกาสได้ทราบสารสนเทศภายใน ต้องไม่ ซื้อ ขาย โอน
    หรือรับโอนหลักทรัพย์ของบริษัท โดยอาศัยสารสนเทศภายในที่ยังไม่เปิดเผยของบริษัท
    สำหรับระยะเวลาตั้งแต่วันที่ผู้บริหาร และพนักงานบริษัท ได้รับทราบผลประกอบการของบริษัท
    จนถึงวันประกาศและจัดส่งผลประกอบการของบริษัทต่อตลาดหลักทรัพย์แห่งประเทศไทย
    ไปแล้ว3 วัน

(2) ไม่ซื้อ ขาย โอน หรือรับโอนหลักทรัพย์ของบริษัท สำหรับระยะเวลาตั้งแต่วันที่ผู้บริหาร
    และพนักงานของบริษัท
    ได้รับทราบสารสนเทศภายในที่ยังไม่เปิดเผยจนถึงวันที่บริษัทประกาศสารสนเทศนั้นต่อตลาดหลักทรัพย์แห่งประเทศไทย
    ไปแล้ว 3 วัน โดยสารสนเทศดังกล่าวเป็นข้อมูลเกี่ยวกับเหตุการณ์หรือการดำเนินการใดๆ
    ซึ่งมีข้อสรุปที่ชัดเจนและมีความแน่นอนที่จะเกิดขึ้น
    หรือผ่านการอนุมัติจากคณะกรรมการบริหารแล้ว
    และเมื่อสารสนเทศดังกล่าวเผยแพร่ต่อประชาชนจะมีผลกระทบต่อการเปลี่ยนแปลงในราคา
    และปริมาณการซื้อขายหลักทรัพย์ของบริษัทอย่างมีนัยสำคัญ

(3) ผู้บริหาร
    มีหน้าที่รายงานการเปลี่ยนแปลงการถือครองหลักทรัพย์ต่อสำนักงานคณะกรรมการกำกับหลักทรัพย์และตลาดหลักทรัพย์
    ภายใน 3 วันทำการ นับตั้งแต่วันที่มีการเปลี่ยนแปลงการถือครองหลักทรัพย์
    และกำหนดให้ผู้บริหารและพนักงานมีการจัดทำรายงานสรุปการถือครองหลักทรัพย์เพื่อแจ้งต่อหน่วยงานที่มีหน้าที่กำกับดูแลภายในบริษัททุกไตรมาส

-   ระเบียบว่าด้วยการควบคุมเกี่ยวกับสารสนเทศภายในของบริษัท เซ็นทรัลพัฒนา จำกัด
    (มหาชน) มีสาระสำคัญคือ
    กำหนดข้อห้ามบุคคลภายในใช้สารสนเทศที่สำคัญที่ยังมิได้เปิดเผยต่อประชาชนเพื่อทำการซื้อหรือขายหุ้นของบริษัทหรือเพื่อประโยชน์ส่วนตน
    และห้ามบุคคลภายในนำสารสนเทศภายในออกเปิดเผย
    ทำให้บุคคลภายนอกได้ประโยชน์จากการซื้อขายหุ้นของบริษัทโดยอาศัยสารสนเทศที่ยังไม่ได้เปิดเผยนั้น
    ซึ่งผู้ที่เกี่ยวข้องจะต้องลงนามรับทราบและเข้าใจใน
    รายละเอียดของระเบียบดังกล่าว และต้องถือปฏิบัติอย่างเคร่งครัด
    หากละเลยหรือไม่ปฏิบัติตามถือว่าการปฏิบัติผิดระเบียบและอาจจะถูกลงโทษ
    นอกจากนี้บุคคลภายนอกซึ่งมีโอกาสเข้ามาเกี่ยวข้องหรือมีโอกาสได้ล่วงรู้สารสนเทศภายในที่สำคัญของบริษัท
    ต้องลงนามในข้อตกลงการรักษาความลับข้อมูล (Confidentiality Agreement)
    เพื่อให้มั่นใจว่าบุคคลเหล่านั้นจะใช้ความระมัดระวังรักษาความลับและสารสนเทศภายในทำนองเดียวกับผู้บริหารและพนักงานของบริษัท

7. จรรยาบรรณทางธุรกิจ

บริษัทฯ มีนโยบายในการดำเนินธุรกิจ
โดยยึดมั่นในความรับผิดชอบต่อผู้ถือหุ้นและผู้มีส่วนได้เสียทุกฝ่าย
เพื่อความพึงพอใจและประโยชน์ร่วมกันอย่างยั่งยืน จรรยาบรรณทางธุรกิจ
จึงนับเป็นปัจจัยสำคัญอย่างหนึ่งในการดำเนินธุรกิจอย่างมีจริยธรรม ซึ่งคณะกรรมการบริษัท ผู้บริหาร
ตลอดจนพนักงานทุกคน ได้ให้ความสำคัญและมีหน้าที่ต้องถือปฏิบัติอย่างเคร่งครัด
สม่ำเสมอเป็นปกติวิสัย
ให้เป็นไปตามระเบียบว่าด้วยจรรยาบรรณที่ได้กำหนดไว้เป็นลายลักษณ์อักษรอย่างชัดเจน
โดยบริษัทได้ให้ความสำคัญในการปรับปรุงแก้ไข และพัฒนา
จรรยาบรรณทางธุรกิจของบริษัทให้สอดคล้องกับสถานการณ์ หรือสิ่งแวดล้อมต่างๆ
ที่เปลี่ยนแปลงไปด้วย ทั้งนี้ บริษัทยังได้กำหนดให้มีการติดตามผลการปฏิบัติอย่างต่อเนื่อง
มีบทลงโทษที่ชัดเจนหากมีการฝ่าฝืน รวมทั้งรณรงค์และ
ส่งเสริมให้เกิดเป็นวัฒนธรรมองค์กรและค่านิยมที่ดีในการดำเนินงาน
เป็นที่ยอมรับของทุกฝ่ายที่เกี่ยวข้องสืบไป

8. การถ่วงดุลของกรรมการที่ไม่เป็นผู้บริหาร

คณะกรรมการบริษัทมีจำนวน 13 ท่านประกอบด้วย

กรรมการที่เป็นผู้บริหาร 2 ท่าน

กรรมการที่ไม่ได้เป็นผู้บริหาร 8 ท่าน (เป็นตัวแทนผู้ถือหุ้นใหญ่)

กรรมการที่เป็นอิสระ 3 ท่าน

ดังนั้นบริษัทมีกรรมการที่เป็นอิสระทั้งหมด 3 ท่าน คิดเป็นร้อยละ 23 ของกรรมการทั้งคณะ
อย่างไรก็ตามบริษัทมีกรรมการจำนวนหนึ่งเป็นไปตามสัดส่วนอย่างยุติธรรมของเงินลงทุนของผู้ถือหุ้นในบริษัท
คิดเป็นร้อยละ 77 ของกรรมการทั้งคณะ
จึงมั่นใจได้ว่ากรรมการดังกล่าวมีการปฏิบัติหน้าที่อย่างเต็มที่ในฐานะที่เป็นตัวแทนของผู้ถือหุ้นและมีการถ่วงดุลกันอย่างเหมาะสม

9. การรวมหรือแยกตำแหน่ง

ประธานกรรมการไม่เป็นบุคคลเดียวกันกับกรรมการผู้จัดการใหญ่
แต่ทั้งสองท่านเป็นตัวแทนจากกลุ่มผู้ถือหุ้นใหญ่กลุ่มเดียวกัน อย่างไรก็ตาม
ประธานกรรมการสนับสนุนให้กรรมการทุกคนมีส่วนร่วมในการประชุม ช่วยเหลือ แนะนำ
สอดส่องดูแล และสนับสนุนการดำเนินธุรกิจของฝ่ายบริหารผ่านกรรมการผู้จัดการใหญ่
แต่ไม่ก้าวก่ายงานประจำหรือธุรกิจประจำวันที่รับผิดชอบโดยกรรมการผู้จัดการใหญ่
ซึ่งจะเห็นได้ว่าอำนาจของคณะกรรมการและฝ่ายจัดการมีการแบ่งแยกบทบาทหน้าที่อย่างชัดเจนไม่ก้าวก่ายกัน
โครงสร้างคณะกรรมการของบริษัทประกอบด้วยกรรมการอิสระ 3 ท่าน
ซึ่งทำหน้าที่ในการถ่วงดุลและการสอบทานการบริหารงานของบริษัท

10. ค่าตอบแทนของกรรมการและผู้บริหาร

ค่าตอบแทนกรรมการ : บริษัทฯ
มีการกำหนดนโยบายค่าตอบแทนกรรมการอย่างเป็นธรรมและสมเหตุสมผล
ผ่านการพิจารณากลั่นกรองจากคณะกรรมการสรรหาและกำหนดค่าตอบแทน
โดยคำนึงถึงความเหมาะสมสอดคล้องกับหน้าที่ความรับผิดชอบของกรรมการ
ผลการดำเนินงานของบริษัท และเปรียบเทียบกับบริษัทในกลุ่มธุรกิจเดียวกันกับบริษัท
ค่าตอบแทนกรรมการประกอบด้วย

-   ค่าตอบแทนรายไตรมาส : เป็นเงินที่จ่ายให้แก่ผู้ที่ดำรงตำแหน่งกรรมการเป็นรายไตรมาส
    ในกรณีที่กรรมการพ้นจากตำแหน่งและแต่งตั้งกรรมการใหม่เข้าแทน
    จะจ่ายค่าตอบแทนตามสัดส่วนจำนวนวันที่ดำรงตำแหน่ง

-   ค่าเบี้ยประชุม : เป็นเงินที่จ่ายให้แก่กรรมการที่ร่วมประชุมคณะกรรมการบริษัท
    และคณะกรรมการตรวจสอบ

ค่าตอบแทนผู้บริหาร : บริษัทฯ
มีการกำหนดนโยบายค่าตอบแทนผู้บริหารอย่างเป็นธรรมและสมเหตุสมผล
เป็นไปตามหลักการและนโยบายที่คณะกรรมการบริษัทกำหนด โดยค่าตอบแทนที่เป็นเงินเดือน โบนัส
และผลตอบแทนจูงใจในระยะยาวมีความสอดคล้องกับผลการดำเนินงานของบริษัท
และผลการปฏิบัติงานของผู้บริหารแต่ละท่าน
โดยพิจารณาตามโครงสร้างการบริหารและหน้าที่ความรับผิดชอบเป็นหลัก
จำนวนค่าตอบแทนกรรมการและผู้บริหารในปี 2549 มีรายละเอียดตามที่ปรากฏในหน้าที่ 58

11. การประชุมคณะกรรมการบริษัท

คณะกรรมการบริษัทมีกำหนดการประชุมโดยปกติอย่างน้อยไตรมาสละ1 ครั้ง
และมีการประชุมพิเศษเพิ่มเติมตามความ จำเป็น
โดยมีการกำหนดวาระล่วงหน้าชัดเจนและมีวาระพิจารณาติดตามผลการดำเนินงานเป็นประจำ
ซึ่งได้มีการจัดส่งหนังสือเชิญประชุมพร้อมระเบียบวาระการประชุมและเอกสารประกอบล่วงหน้าอย่างน้อย
7 วัน เพื่อให้คณะกรรมการมีเวลาศึกษาข้อมูลเพียงพอก่อนเข้าร่วมประชุม
โดยปกติการประชุมจะใช้เวลาประมาณ 2-3 ชั่วโมง
กรรมการแต่ละท่านมีอิสระที่จะเสนอเรื่องเข้าสู่วาระการประชุม
ประธานในที่ประชุมจัดสรรเวลาให้ฝ่ายจัดการเสนอวาระประชุมต่อคณะกรรมการอย่างเพียงพอ
และมากพอที่กรรมการจะอภิปรายปัญหากันอย่างรอบคอบโดยทั่วกัน
รวมทั้งส่งเสริมให้มีการใช้ดุลยพินิจที่รอบคอบ
โดยกรรมการทุกคนให้ความสนใจกับประเด็นทุกเรื่องที่นำเสนอในที่ประชุม
นอกจากนี้คณะกรรมการยังสนับสนุนให้เชิญผู้บริหารระดับสูงเข้าร่วมประชุมเพื่อให้สารสนเทศเพิ่มเติมในฐานะที่เกี่ยวข้องกับปัญหาโดยตรง
และในกรณีที่คณะกรรมการต้องการเข้าทราบถึงสารสนเทศที่จำเป็นเพิ่มเติมก็สามารถขอข้อมูลได้จากกรรมการผู้จัดการใหญ่
หรือเลขานุการคณะกรรมการ หรือผู้บริหารอื่นที่ได้รับมอบหมายภายในขอบเขตนโยบายที่กำหนดไว้
มีการรับรองรายงานการประชุม
มีระบบการจัดเก็บเอกสารประกอบการประชุมและรายงานการประชุมที่รัดกุมเพียงพอเพื่อใช้ในการอ้างอิงและตรวจสอบได้

ในปี 2549 คณะกรรมการมีการประชุมรวม 5 ครั้ง โดยแบ่งเป็นวาระปกติ 4 ครั้ง และวาระพิเศษ
1 ครั้ง โดยมีรายละเอียดการเข้าร่วมประชุมของกรรมการแต่ละท่าน ดังนี้

  -------------- ------------- ------------ ------------------ ---------------- ------------- -----
  รายชื่อกรรมการ                              ตำแหน่ง             การเข้าร่วมประชุม                 
                                                               (ครั้ง)                          

                                                               วาระปกติ          วาระพิเศษ      รวม

  1.             นายวันชัย       จิราธิวัฒน์      ประธานกรรมการ      4/4              1/1           5/5

  2.             นายเอนก       สิทธิประศาสน์   รองประธานกรรมการ   3/4              1/1           4/5

  3.             นายไพฑูรย์      ทวีผล         กรรมการอิสระ        3/4              1/1           4/5

  4.             นายจักก์ชัย      พานิชพัฒน์      กรรมการอิสระ        4/4              0/1           4/5

  5.             นางสุนันทา      ตุลยธัญ        กรรมการอิสระ        4/4              1/1           5/5

  6.             นายครรชิต      บุนะจินดา      กรรมการ            4/4              1/1           5/5

  7.             นายสุทธิชัย      จิราธิวัฒน์      กรรมการ            4/4              1/1           5/5

  8.             นายสุทธิเกียรติ   จิราธิวัฒน์      กรรมการ            4/4              1/1           5/5

  9.             นายสุทธิชาติ     จิราธิวัฒน์      กรรมการ            4/4              1/1           5/5

  10.            นายสุทธิศักดิ์     จิราธิวัฒน์      กรรมการ            4/4              1/1           5/5

  11.            นายสุทธิธรรม    จิราธิวัฒน์      กรรมการ            3/4              1/1           4/5

  12.            นายกอบชัย      จิราธิวัฒน์      กรรมการ            4/4              1/1           5/5

  13.            นายปริญญ์       จิราธิวัฒน์      กรรมการ            4/4              1/1           5/5
  -------------- ------------- ------------ ------------------ ---------------- ------------- -----

12. คณะอนุกรรมการ

1) คณะกรรมการตรวจสอบ

คณะกรรมการตรวจสอบ ประกอบด้วยกรรมการอิสระที่มิได้เป็นผู้บริหารของบริษัททั้งหมด 3 คน ซึ่ง
1 ในนั้นเป็นผู้มีความรู้และประสบการณ์ด้านการบัญชี ในปี 2549
มีการประชุมคณะกรรมการตรวจสอบจำนวน 11 ครั้ง
ซึ่งกรรมการตรวจสอบทุกคนเข้าร่วมประชุมทุกครั้ง
และได้รายงานผลการดำเนินงานให้คณะกรรมการบริษัทรับทราบเป็นประจำทุกไตรมาส ทั้งนี้
รายงานจากคณะกรรมการตรวจสอบ ประจำปี 2549 ปรากฏอยู่ในหน้าที่ 77

 2) คณะกรรมการสรรหาและกำหนดค่าตอบแทน

คณะกรรมการสรรหาและกำหนดค่าตอบแทน ประกอบด้วย กรรมการอิสระจำนวน 2 คน และ
กรรมการที่ไม่เป็นผู้บริหารจำนวน 5 คน รวมทั้งหมด 7 คน ในปี 2549
มีการประชุมคณะกรรมการสรรหาและกำหนดค่าตอบแทนจำนวน 1 ครั้ง ซึ่งกรรมการ
สรรหาและกำหนดค่าตอบแทนทุกคนเข้าร่วมประชุมอย่างพร้อมเพรียงกัน
และได้มีการรายงานผลการดำเนินงานให้คณะกรรมการบริษัทรับทราบ
และพิจารณาเกี่ยวกับการสรรหากรรมการบริษัทเพื่อทดแทนกรรมการที่ออกตามวาระ
การกำหนดค่าตอบแทนคณะกรรมการบริษัท
และมีการกำหนดแนวทางการดำเนินงานของคณะกรรมการสรรหาและกำหนดค่าตอบแทน

3)  คณะกรรมการบริหารความเสี่ยง

คณะกรรมการบริหารความเสี่ยง มีจำนวนสมาชิก 4 คน ประกอบด้วยกรรมการ
ซึ่งเป็นคณะกรรมการบริษัทฯ 1 คน กรรมการผู้จัดการใหญ่ 1 คน ฝ่ายบริหาร 2 คน
และคณะทำงานบริหารความเสี่ยง ที่จะทำหน้าที่พิจารณากำหนดนโยบายและระบบบริหารความเสี่ยง
ติดตามผลการดำเนินการบริหาร ความเสี่ยงตั้งแต่กระบวนการบ่งชี้ วิเคราะห์ ประเมิน จัดการ
ติดตามและการรายงานอย่างเป็นระบบ
รวมทั้งให้การสนับสนุนโดยจัดให้มีการแนะนำกระบวนการบริหารความเสี่ยงแก่
หน่วยงานภายในต่างๆ ตลอดจนติดตามให้มีการปฏิบัติอย่างต่อเนื่องและสม่ำเสมอทั่วทั้งบริษัท
โดยในปี 2549 มีการประชุมคณะกรรมการบริหารความเสี่ยงจำนวน 4 ครั้ง
และมีการรายงานผลการดำเนินงานแผนปฏิบัติการด้านความเสี่ยงให้คณะกรรมการบริษัทรับทราบทุกไตรมาส

4) คณะทำงานการกำกับดูแลกิจการที่ดี

คณะทำงานการกำกับดูแลกิจการที่ดี มีจำนวนสมาชิก 5 คน ประกอบด้วยฝ่ายบริหาร 1 คน
ซึ่งทำหน้าที่เป็นประธานคณะทำงาน และคณะทำงาน 4 ท่าน ซึ่งเป็นตัวแทนจากฝ่ายต่างๆ
โดยคณะทำงานนี้มีหน้าที่ในการกำหนดหลักเกณฑ์ แนวทาง
และบรรทัดฐานในการปฏิบัติของผู้มีส่วนได้เสีย ติดตามความคืบหน้าในการปฏิบัตินั้นตลอดทั้งปี
และมีการประเมินผล อย่างต่อเนื่อง โดยจะเสนอให้คณะกรรมการบริหารของบริษัทพิจารณาเห็นชอบ
อนุมัติ หรือให้ความเห็น จัดทำคู่มือ ประมวล จริยธรรม ข้อกำหนดต่างๆ
และเผยแพร่ทั้งภายในและภายนอก รวมทั้งจัดการอบรมให้ผู้บริหารและพนักงานทุกระดับได้ทราบ
เข้าใจ และปฏิบัติตามข้อกำหนดต่างๆ ที่เกี่ยวกับการกำกับดูแลกิจการที่ดี

การดำเนินงานของคณะทำงานการกำกับดูแลกิจการที่ดีในรอบปี 2549 ที่ผ่านมานั้น
คณะทำงานการกำกับดูแล กิจการที่ดีได้จัดให้มีการประชุม เพื่อพิจารณาถึงเรื่องดังต่อไปนี้

- การทบทวนแผนพัฒนาการปฏิบัติตามหลักการกำกับดูแลกิจการ ตลอดจนพิจารณาจัดทำคำสั่ง
แต่งตั้งคณะกรรมการคัดเลือกตัวแทนนายหน้าประกันภัย และคำสั่งแต่งตั้งคณะกรรมการจัดซื้ออุปกรณ์
สำนักงานและคอมพิวเตอร์ขึ้น
เพื่อช่วยให้มีคณะกรรมการที่จะช่วยพิจารณากลั่นกรองและดำเนินการให้เกิดความยุติธรรมและความโปร่งใสตามหลักบรรษัทภิบาลที่ดีมากขึ้น

- จัดทำหลักเกณฑ์การให้ผู้ถือหุ้นส่วนน้อยมีโอกาสได้เสนอวาระการประชุมผู้ถือหุ้นเพิ่มเติม
และเสนอชื่อบุคคลเข้าดำรงตำแหน่งกรรมการบริษัทได้

- พิจารณาทบทวนแผนการดำเนินธุรกิจหรือการจัดกิจกรรมต่างๆ โดยคำนึงถึงชุมชน สังคม และ
สิ่งแวดล้อมมากยิ่งขึ้น อาทิ การสร้างสวนสุขภาพขึ้นภายในโครงการ
เพื่อให้ลูกค้าหรือประชาชนทั่วไปสามารถเข้ามาพักผ่อนหรือออกกำลังกาย
พร้อมปลูกฝังแนวคิดการอนุรักษ์ธรรมชาติและสิ่งแวดล้อมไปในตัว
และการร่วมรณรงค์ต่อต้านยาเสพติดกับหน่วยงานราชการ
รวมถึงการเข้าร่วมฝึกอบรมการประสานงานกับเจ้าหน้าที่ตำรวจด้านการรักษาความปลอดภัยในชุมชน
และการร่วมสร้างโรงเรียนให้กับเด็กผู้ด้อยโอกาสในชนบท
ตลอดจนการรับบริจาคโลหิตให้กับเพื่อนพนักงานหรือประชาชนทั่วไป
นอกจากนี้ยังมีการร่วมปฏิสังขรณ์วัด และการร่วมบริจาคสิ่งของหรือเงิน
เพื่อช่วยเหลือผู้ประสบภัยต่างๆ ที่เกิดขึ้น

- พัฒนา Website ของบริษัท เพื่อเผยแพร่และประชาสัมพันธ์เกี่ยวกับการกำกับดูแลกิจการที่ดี

นอกจากนี้คณะทำงานการกำกับดูแลกิจการที่ดียังคงดำเนินงานอย่างต่อเนื่องในการเผยแพร่
และประชาสัมพันธ์การกำกับดูแลกิจการให้แก่คณะกรรมการบริษัท ผู้บริหารและพนักงานทุกระดับ
ทั้งนี้เพื่อส่งเสริมให้บริษัทพัฒนาเติบโตไปอย่างมั่นคงยั่งยืนต่อไป

13. ระบบควบคุมภายใน การตรวจสอบภายในและการบริหารความเสี่ยง

ระบบการควบคุมและการตรวจสอบภายใน

บริษัทฯ ให้ความสำคัญต่อระบบควบคุมภายในที่ดีทั้งในระดับบริหารและระดับปฏิบัติการ
และตระหนักเสมอว่าการ ควบคุมภายในถือเป็นส่วนประกอบสำคัญในการดำเนินงานของบริษัท
โดยบริษัทมีโครงสร้างองค์กรที่เหมาะสมต่อการดำเนินธุรกิจ มีการแบ่งแยกหน้าที่ความรับผิดชอบ
และสายการบังคับบัญชาอย่างชัดเจน ตลอดจนมีนโยบายและระเบียบวิธีปฏิบัติงานด้านต่างๆ
เป็นลายลักษณ์อักษร และกำหนดให้ต้องทบทวนเป็นระยะๆ
ให้เหมาะสมทันกับสภาพการณ์ที่เปลี่ยนแปลงไปซึ่งถือเป็นสภาพ
แวดล้อมของการควบคุมที่เป็นพื้นฐานที่เข้มแข็งต่อการพัฒนาการควบคุมภายในด้านอื่นๆ
ทั้งด้านการประเมินความเสี่ยง
การจัดให้มีกิจกรรมการควบคุมในทุกกระบวนการธุรกิจอย่างรัดกุมเพียงพอ
รวมทั้งมีระบบการติดตามและประเมินผลที่มีประสิทธิภาพ
โดยสร้างและพัฒนาระบบสารสนเทศและการสื่อสารโดยรวมทั้งกับภายในและภายนอกบริษัท
ให้มีประสิทธิภาพอย่างต่อเนื่อง

นอกจากนี้บริษัทฯ มีสำนักตรวจสอบภายในเป็นหน่วยงานอิสระขึ้นตรงต่อคณะกรรมการตรวจสอบ
ทำหน้าที่สอบทานและประเมินความเพียงพอของระบบการควบคุมภายใน
กระบวนการบริหารความเสี่ยงและการกำกับดูแลกิจการที่ดีของบริษัท
โดยรายงานผลการปฏิบัติงานต่อคณะกรรมการตรวจสอบอย่างสม่ำเสมอ
และพัฒนางานตรวจสอบภายในอย่าง ต่อเนื่อง โดยมุ่งให้มีความเป็นอิสระ เที่ยงธรรม
สอดคล้องกับมาตรฐานสากล
ทั้งนี้เพื่อให้มั่นใจได้อย่างสมเหตุผลว่าการดำเนินงานของบริษัทสามารถบรรลุวัตถุประสงค์ได้
ยิ่งไปกว่านั้น
คณะกรรมการตรวจสอบมีบทบาทอย่างจริงจังและชัดเจนในการส่งเสริมผลักดันให้ข้อคิดเห็นและแนวทางปฏิบัติ
ตลอดจนติดตามความก้าวหน้าของการพัฒนาการกำกับดูแลกิจการที่ดีของบริษัทฯ
จากคณะทำงานการกำกับดูแลกิจการที่ดี ฝ่ายจัดการและฝ่ายบริหารอย่างต่อเนื่องมาโดยตลอด

การบริหารความเสี่ยง

บริษัทฯ ได้จัดตั้งคณะกรรมการบริหารความเสี่ยงขึ้นในปี 2549 ซึ่งมีบทบาทหน้าที่หลักคือ พิจารณา
นำเสนอและให้การสนับสนุนคณะกรรมการบริษัทในการกำหนดนโยบายการบริหารความเสี่ยงและกำหนดระดับความเสี่ยงที่ยอมรับได้โดยที่คณะกรรมการบริหารความเสี่ยงจะติดตามประเมินผลการควบคุมความเสี่ยงของทุกหน่วยงานอย่างต่อเนื่อง
และนำเสนอผลการประเมินต่อคณะกรรมการบริษัท โดยมีขั้นตอนการบริหารความเสี่ยงดังนี้

1.
มอบหมายให้แต่ละหน่วยงานมีบทบาทหน้าที่และความรับผิดชอบในการบริหารความเสี่ยงในขอบเขตงานของ
ตนเอง
โดยจัดตั้งหน่วยงานบริหารความเสี่ยงเข้าไปทำการสำรวจเชิงปฏิบัติการในขั้นตอนการทำงานของทุกหน่วยงานของบริษัทฯ
ซึ่งครอบคลุมทุกศูนย์การค้า
เพื่อเป็นที่ปรึกษาให้กับแต่ละหน่วยงานในการกำหนดประเด็นความเสี่ยงที่อาจเกิดขึ้นทั้งจากปัจจัยภายนอกและภายในบริษัทฯ
และกำหนดมาตรการ แนวทางในการลดความเสี่ยง

2. หน่วยงานบริหารความเสี่ยงจะทำการรวบรวมประเด็นความเสี่ยงและข้อมูลต่าง ๆ
เพื่อนำมาวางนโยบายและแนวทางในการปฏิบัติงานที่เป็นมาตรฐานขององค์กรโดยรวม
และเพื่อเป็นฐานข้อมูลในการจัดทำแผนการบริหารความเสี่ยงในระยะยาว

3. หน่วยงานที่รับผิดชอบปฏิบัติตามมาตรการในการลดความเสี่ยง

4. ติดตามและประเมินผลการควบคุมความเสี่ยงของทุกหน่วยงานอย่างต่อเนื่อง
โดยหน่วยงานบริหารความเสี่ยงจะจัดทำรายงานประเมินผลการบริหารความเสี่ยง
และนำเสนอต่อที่ประชุมคณะกรรมการบริหารความเสี่ยงที่จัดขึ้นไตรมาสละ 1 ครั้ง
เพื่อรายงานต่อคณะกรรมการบริษัทต่อไป

นอกจากนี้ บริษัทฯ ยังได้นำระบบมาตรฐาน ISO 9001:2000 มาใช้ในการบริหารความเสี่ยง
เพื่อพัฒนาการบริหารความเสี่ยงให้เป็นไปตามมาตรฐานสากลอีกด้วย

14. รายงานของคณะกรรมการบริษัท

คณะกรรมการบริษัทเป็นผู้รับผิดชอบต่องบการเงินรวมของบริษัทและบริษัทย่อย
และสารสนเทศทางการเงินที่ปรากฏในรายงานประจำปี
ซึ่งคณะกรรมการได้แต่งตั้งคณะกรรมการตรวจสอบเพื่อทำหน้าที่ดูแลรับผิดชอบเกี่ยวกับคุณภาพของรายงานทางการเงินและระบบการควบคุมภายใน
รวมถึงกระบวนการต่างๆ ให้มีการจัดทำขึ้นโดยใช้ดุลยพินิจตามมาตรฐานบัญชีที่รับรองทั่วไป
และดูแลให้มีการเปิดเผยข้อมูลสำคัญอย่างเพียงพอในหมายเหตุประกอบงบการเงิน
โดยประธานกรรมการและกรรมการผู้จัดการใหญ่ของบริษัทได้ลงนามแสดงความรับผิดชอบและความเห็นไว้ในรายงานความรับผิดชอบของคณะกรรมการต่อรายงานทางการเงิน
ตามที่ปรากฏอยู่ในหน้าที่ 121

15. การสื่อสารกับนักลงทุน (Effective Communications)

คณะกรรมการบริษัทฯ ให้ความสำคัญต่อการเปิดเผยข้อมูลที่มีความถูกต้อง ครบถ้วน โปร่งใส
ทั่วถึงและทันเวลา
เพื่อให้นักลงทุนและผู้มีส่วนได้เสียทุกกลุ่มได้มีข้อมูลที่เชื่อถือได้และเพียงพอต่อการตัดสินใจ บริษัทฯ
จึงได้จัดตั้งหน่วยงานนักลงทุนสัมพันธ์ โดยมีผู้จัดการฝ่ายการเงิน-ส่วนงานนักลงทุนสัมพันธ์
เป็นผู้รับผิดชอบในการดูแลและติดต่อสื่อสารกับผู้ถือหุ้น นักลงทุน นักวิเคราะห์
และบริษัทจัดอันดับความน่าเชื่อถือทั้งในประเทศและต่างประเทศ
เพื่อเผยแพร่ข้อมูลที่สำคัญของบริษัทเป็นไปอย่างมีประสิทธิภาพและเท่าเทียมกัน
โดยการเปิดเผยข้อมูลบริษัทฯ
ได้ปฏิบัติตามกฎระเบียบและข้อบังคับของสำนักงานคณะกรรมการกำกับหลักทรัพย์และตลาดหลักทรัพย์
และตลาดหลักทรัพย์แห่งประเทศไทยอย่างเคร่งครัด

บริษัทฯ มีการเผยแพร่ข้อมูลข่าวสารต่างๆ ของบริษัทฯ แก่สาธารณชนผ่านช่องทางต่างๆ ดังนี้

-   ตลาดหลักทรัพย์แห่งประเทศไทย ผ่านสื่ออิเล็กทรอนิกส์ (ELCID)
    ของตลาดหลักทรัพย์แห่งประเทศไทย ซึ่งข้อมูลถูกนำไปเผยแพร่ผ่านเว็บไซต์ www.set.or.th

-   สำนักงานคณะกรรมการกำกับหลักทรัพย์และตลาดหลักทรัพย์
    ซึ่งข้อมูลถูกนำไปเผยแพร่ผ่านเว็บไซต์ www.sec.or.th

-   เว็บไซต์ของบริษัทฯ www.centralpattana.com

-   จดหมายข่าวและสื่อนักลงทุนสัมพันธ์ (Newsletters) อย่างน้อยไตรมาสละ 1 ฉบับ

-   กิจกรรมบริษัทจดทะเบียนพบนักลงทุนร่วมกับตลาดหลักทรัพย์แห่งประเทศไทย (Opportunity
    Day)

-   การประชุมนักวิเคราะห์ (Analyst Meeting)

-   งานแถลงข่าว (Press Conference)

-   การเยี่ยมชมและสอบถามข้อมูลบริษัทฯ (Company Visit & One-on-one Meeting)

-   กิจกรรมการเยี่ยมชมโครงการของบริษัทฯ (Site Visit)

-   การเดินทางพบปะนักลงทุน (Roadshow) ทั้งในและต่างประเทศ

-   การสื่อสารโดยตรงผ่านทางอีเมล์

โดยในปี 2549 บริษัทฯ โดยผู้บริหารระดับสูงและเจ้าหน้าที่ผู้รับผิดชอบงานนักลงทุนสัมพันธ์
ได้พบและให้ข้อมูลแก่ผู้ถือหุ้น นักลงทุน และนักวิเคราะห์ในโอกาสต่างๆ ดังนี้

  ------------------------------------------------------------ ----------
  รูปแบบการเข้าพบ                                                จำนวนครั้ง

  การเยี่ยมชมและสอบถามข้อมูลบริษัทฯ (Company Visits & One-on-one     109
  Meetings)                                                    

  การประชุมนักวิเคราะห์ (Analyst Meetings)                         4

  การเยี่ยมชมโครงการของบริษัทฯ (Site Visit)                        1

  การเดินทางพบปะนักลงทุน (Roadshows)                              3

  รวม                                                          117
  ------------------------------------------------------------ ----------

ทั้งนี้ ผู้สนใจสามารถติดต่อขอทราบข้อมูลของบริษัทฯ ดังนี้

ผู้ติดต่อ : คุณเชิญพร สุภธีระ

ผู้จัดการฝ่ายนักลงทุนสัมพันธ์

ที่อยู่ : ชั้น 31 อาคารดิออฟฟิศเศส แอท เซ็นทรัลเวิลด์

บริษัท เซ็นทรัลพัฒนา จำกัด (มหาชน)

 เลขที่ 999/9 ถนนพระราม 1 

แขวงปทุมวัน เขตปทุมวัน กรุงเทพฯ 10330

ประเทศไทย

โทรศัพท์ : +66(0) 2264-5555 ต่อ 1614 หรือ 1665

โทรสาร : +66(0) 2264-5593

อีเมล์ : suchoenporn@centralplaza.co.th

เว็บไซต์ : www.centralpattana.com

ปฏิทินนักลงทุนปี 2549 (2006 Investor Relations Calendar)

+------------------+---------------------------------------------------+
| ไตรมาสที่ 1 ปี 2549 | : พบปะนักลงทุน (Roadshow) ณ ประเทศสิงคโปร์และฮ่องกง    |
+------------------+---------------------------------------------------+
|                  | : ประกาศผลการดำเนินงานไตรมาสที่ 4 ปี 2548             |
+------------------+---------------------------------------------------+
|                  | : บริษัทจดทะเบียนพบนักลงทุน (Opportunity Day 1/2549)   |
+------------------+---------------------------------------------------+
|                  | : พบปะนักลงทุน (Roadshow) ณ                         |
|                  | ประเทศอังกฤษและสหรัฐอเมริกา                          |
+------------------+---------------------------------------------------+
| ไตรมาสที่ 2 ปี 2549 | : การประชุมสามัญผู้ถือหุ้นประจำปี 2549                    |
+------------------+---------------------------------------------------+
|                  | : ประกาศผลการดำเนินงานไตรมาสที่ 1 ปี 2549             |
+------------------+---------------------------------------------------+
|                  | : บริษัทจดทะเบียนพบนักลงทุน (Opportunity Day 2/2549)   |
+------------------+---------------------------------------------------+
|                  | : จ่ายเงินปันผลสำหรับผลการดำเนินงานปี 2548              |
+------------------+---------------------------------------------------+
|                  | : พบปะนักลงทุน (Roadshow) ณ ประเทศสิงคโปร์และฮ่องกง    |
+------------------+---------------------------------------------------+
| ไตรมาสที่ 3 ปี 2549 | : กิจกรรมการเยี่ยมชมโครงการเซ็นทรัลเวิลด์ (CentralWorld  |
|                  | Site Visit)                                       |
+------------------+---------------------------------------------------+
|                  | : ประกาศผลการดำเนินงานไตรมาสที่ 2 ปี 2549             |
+------------------+---------------------------------------------------+
|                  | : บริษัทจดทะเบียนพบนักลงทุน (Opportunity Day 3/2549)   |
+------------------+---------------------------------------------------+
| ไตรมาสที่ 4 ปี 2549 | : ประกาศผลการดำเนินงานไตรมาสที่ 3 ปี 2549             |
+------------------+---------------------------------------------------+
|                  | : การประชุมนักวิเคราะห์                               |
+------------------+---------------------------------------------------+

ในปี 2549 ถือเป็นปีที่บริษัทฯ มีความก้าวหน้าในงานด้านนักลงทุนสัมพันธ์
โดยเฉพาะด้านความสัมพันธ์กับนักวิเคราะห์ และนักลงทุนสถาบัน จะเห็นได้จาก บริษัทฯ
มีจำนวนของบทวิเคราะห์เกี่ยวกับบริษัทจากบริษัทหลักทรัพย์
และจำนวนการเข้าเยี่ยมชมและสอบถามข้อมูลบริษัทเพิ่มขึ้นอย่างต่อเนื่อง
ซึ่งบริษัทคาดว่าจะส่งผลให้หุ้นของบริษัทฯ มีสภาพคล่องที่ดีขึ้นต่อไปในอนาคต

สำหรับในปี 2550 บริษัทฯ ยังคงมุ่งพัฒนาและให้ความสำคัญกับงานด้านนักลงทุนสัมพันธ์อย่างต่อเนื่อง
โดยวางเป้าหมายที่จะเพิ่มจำนวนผู้ถือหุ้นของบริษัท
และเสริมสร้างความสัมพันธ์กับผู้ถือหุ้นและนักลงทุนรายย่อยให้มากขึ้น
นอกเหนือจากการรักษาความสัมพันธ์กับนักลงทุนรายใหญ่และนักลงทุนสถาบัน บริษัทฯ
มีแผนงานแบ่งเป็น 2 ส่วน ดังนี้

กิจกรรมนักลงทุนสัมพันธ์ปี 2550 (2007 Investor Relations Calendar-Tentative)

1. การแถลงผลประกอบการประจำไตรมาสและประจำปี ดังนี้

+------------------+---------------------------------------------------+
| ไตรมาสที่ 1 ปี 2550 | : ประกาศผลการดำเนินงานไตรมาสที่ 4 ปี 2549             |
+------------------+---------------------------------------------------+
|                  | : การประชุมนักวิเคราะห์ครั้งที่ 1 ปี 2550                  |
+------------------+---------------------------------------------------+
|                  | : พบปะนักลงทุน (Roadshow) ณ ประเทศสิงคโปร์ ฮ่องกง      |
|                  | อังกฤษ และสหรัฐอเมริกา                               |
+------------------+---------------------------------------------------+
| ไตรมาสที่ 2 ปี 2550 | : การประชุมสามัญผู้ถือหุ้นประจำปี 2550                    |
+------------------+---------------------------------------------------+
|                  | : ประกาศผลการดำเนินงานไตรมาสที่ 1 ปี 2550             |
+------------------+---------------------------------------------------+
|                  | : การประชุมนักวิเคราะห์ครั้งที่ 2 ปี 2550                  |
+------------------+---------------------------------------------------+
|                  | : จ่ายเงินปันผลสำหรับผลการดำเนินงานปี 2549              |
+------------------+---------------------------------------------------+
| ไตรมาสที่ 3 ปี 2550 | : ประกาศผลการดำเนินงานไตรมาสที่ 2 ปี 2550             |
+------------------+---------------------------------------------------+
|                  | : การประชุมนักวิเคราะห์ครั้งที่ 3 ปี 2550                  |
+------------------+---------------------------------------------------+
| ไตรมาสที่ 4 ปี 2550 | : ประกาศผลการดำเนินงานไตรมาสที่ 3 ปี 2550             |
+------------------+---------------------------------------------------+
|                  | : การประชุมนักวิเคราะห์ครั้งที่ 4 ปี 2550                  |
+------------------+---------------------------------------------------+

2. กิจกรรมส่งเสริมความสัมพันธ์

นอกจากกิจกรรมข้างต้น บริษัทฯ วางแผนที่จะดำเนินการจัดกิจกรรมอื่นๆ
เพื่อพบปะและสร้างความสัมพันธ์กับผู้ถือหุ้น นักลงทุน และนักวิเคราะห์ เพิ่มขึ้นในปี 2550 ซึ่งบริษัทฯ
จะมุ่งเน้นที่จะสร้างความสัมพันธ์กับผู้ถือหุ้นและนักลงทุนรายย่อยเพิ่มขึ้น
เพื่อสอดรับกับเป้าหมายที่วางไว้ เช่น กิจกรรม Shareholders’ Day หรือ Analyst Party
เป็นต้น ซึ่งรายละเอียดของกิจกรรม ผู้ที่สนใจสามารถติดตามได้จากจดหมายข่าว และ
เว็บไซต์ของบริษัทฯ (www.centralpattana.com)

บุคลากร

ณ วันที่ 31 ธันวาคม 2549 บริษัทฯ มีพนักงานทั้งหมด 1,826 คน แยกตามสาขา ดังนี้

  ------------ ----------- ----------- ----------- ----------- -----------
  สาขา         2545        2546        2547        2548        2549

  สำนักงานใหญ่   187         225         230         289         349

  ลาดพร้าว      154         163         170         192         191

  รามอินทรา     47          51          50          51          51

  ปิ่นเกล้า       124         127         130         159         181

  พัทยา         46          46          54          54          72

  พระราม 3     76          80          87          126         105

  เชียงใหม่      85          130         141         142         144

  ศูนย์อาหาร     70          78          78          - *         - *

  บางนา        181         216         204         191         187

  พระราม 2     144         147         152         150         155

  เซ็นทรัลเวิลด์   79          207         228         222         302

  รัตนาธิเบศร์    -           33          81          71          85

  หลังสวน                                           3**         4**

  รวม          1,193       1,503       1,605       1,650       1,826
  ------------ ----------- ----------- ----------- ----------- -----------

* จำนวนพนักงานศูนย์อาหารได้กระจายและรวมอยู่ในสาขาต่างๆ ที่ศูนย์อาหารตั้งอยู่

** ก่อนปี 2547 จำนวนพนักงานหลังสวนได้ถูกรวมอยู่ในสำนักงานใหญ่

ผลตอบแทนรวมของพนักงาน

+----------------------+----------------------+-----------------------+
| รูปแบบค่าตอบแทน        | 2548                 | 2549                  |
+----------------------+----------------------+-----------------------+
| เงินเดือน โบนัส เงินสมทบ | 460,686,780.14 บาท   | 555,319,862.48 บาท    |
|                      |                      |                       |
| กองทุนสำรองเลี้ยงชีพ     |                      |                       |
| และสวัสดิการ           |                      |                       |
+----------------------+----------------------+-----------------------+

นโยบายพัฒนาบุคลากร

ทรัพยากรบุคคลที่มีคุณภาพทั้งด้านความรู้ ความสามารถและคุณธรรม
รวมถึงการเป็นองค์กรแห่งการเรียนรู้ที่มุ่งเน้นการพัฒนาองค์กรอย่างต่อเนื่อง
ถือเป็นปัจจัยสำคัญในการขับเคลื่อนองค์กรและสร้างสรรค์ประสบการณ์ที่คุ้มค่า (The Rewarding
Experience)
ตอบสนองความต้องการและสร้างความพึงพอใจแก่ลูกค้าตลอดจนผู้ที่เกี่ยวข้องได้อย่างมีประสิทธิภาพ
อันส่งผลให้บริษัทฯ สามารถเจริญ เติบโตได้อย่างยั่งยืน
สร้างมูลค่าเพิ่มให้แก่ผู้ถือหุ้นได้อย่างมั่นคงตลอดไป

ในรอบปี 2549 ที่ผ่านมา บริษัทฯ ได้มุ่งเน้น การพัฒนาองค์กรรวมถึงการบริหารทรัพยากรบุคคล
ในรูปแบบบูรณาการสอดประสานกับแผนยุทธศาสตร์ของธุรกิจระยะยาวมากยิ่งขึ้น
เพื่อสนับสนุนการขยายตัวของธุรกิจ สรุปได้ดังนี้

(1) การคัดเลือกและสรรหาบุคลากร

    -   การบริหารทรัพยากรบุคคลที่มีประสิทธิภาพเริ่มต้นตั้งแต่การสรรหาบุคลากรที่มีคุณภาพเข้ามาร่วมงาน

    -   โครงการ “Campus Recruitment” เพื่อรับผู้สำเร็จการศึกษาระดับปริญญาตรี
        จากสถาบันอุดมศึกษาชั้นนำของประเทศ ให้มาร่วมงานกับบริษัทฯ
        ซึ่งถือเป็นการสรรหาบุคลากรในเชิงรุก

    -   ประสานงานกับ Central Group เพื่อร่วมโครงการ “Central Junior
        Maketeer”

    -   โครงการสหกิจศึกษา (Cooperative Education)
        โดยลงนามบันทึกข้อตกลงร่วมกับภาควิชาการตลาด คณะบริหารธุรกิจ
        มหาวิทยาลัยกรุงเทพ ในการรับนักศึกษาที่มีผลการเรียนดีเยี่ยมเข้าปฏิบัติงาน
        (Internship) เป็นเวลา 4 เดือน
        โดยจะมีการพิจารณาบรรจุเป็นพนักงานประจำในตำแหน่งที่เหมาะสมต่อไป

    -   เน้นการประเมิน Competency ในกระบวนการสรรหาและคัดเลือกมากขึ้น
        เพื่อให้ได้บุคลากรที่มีทักษะและความสามารถที่ตรงตามตำแหน่งงาน (Competency
        based Recruitment & Selection)

    -   เน้นความโปร่งใสและเสมอภาค ในการคัดเลือกและรับพนักงาน

(2) การบริหารงานบุคคล

    -   การกำหนดผลตอบแทนอย่างเหมาะสมตามความสามารถและผลสำเร็จของงาน
        ถือเป็นอีกเรื่องหนึ่งที่บริษัทฯ
        ให้ความสำคัญด้วยความตระหนักว่าผลตอบแทนเป็นปัจจัยสำคัญในการสร้างแรงจูงใจและส่งผลต่อการรักษาบุคลากรที่มีคุณภาพไว้ในองค์กร

    -   ดำเนินการสำรวจค่าจ้างและผลตอบแทนกับกลุ่มบริษัทชั้นนำทั้งในธุรกิจเดียวกันและใกล้เคียง
        เพื่อจะนำผลที่ได้มากำหนดโครงสร้างการจ่ายค่าตอบแทนให้เหมาะสมแก่ความสามารถและตลาดแรงงานต่อไป

    -   พิจารณาปรับโครงสร้างการจ่ายค่าตอบแทน (Competitive Salary Adjustment;
        CSA)

    -   พิจารณาปรับปรุงสวัสดิการต่างๆ ให้เหมาะสมกับสภาวะเศรษฐกิจในปัจจุบัน

    -   จัดกิจกรรมต่างๆ เพื่อเสริมสร้างความสัมพันธ์ที่ดีระหว่างพนักงาน
        ให้เกิดขวัญกำลังใจและคุณภาพชีวิตที่ดี เช่น
        การร่วมบริจาคโลหิตเนื่องในวโรกาสพระบาทสมเด็จพระเจ้าอยู่หัวฉลองราชสมบัติครบ
        60 ปี, จัดให้มีการตรวจสุขภาพประจำปีให้กับพนักงาน

(3) การพัฒนาองค์กร

บริษัทฯ
ได้เริ่มดำเนินการปรับเปลี่ยนสู่การเป็นองค์กรแห่งการเรียนรู้ที่มุ่งเน้นการพัฒนาองค์กรอย่างต่อเนื่องในทุกองค์ประกอบที่เกี่ยวข้องและส่งผลต่อการดำเนินธุรกิจในภาพรวม
โดยเริ่มกำหนดให้มีหน่วยงานพัฒนาองค์กรขึ้นเพื่อเป็นศูนย์กลางประสานงานกับทุกหน่วยงานภายในบริษัทฯ
ในการบริหารการเปลี่ยนแปลงและพัฒนาองค์กรในทุกๆ ด้าน โดยปัจจุบันได้แบ่งเป็น 4
กลุ่มกระบวนการหรือ Intervention ดังนี้

  (3.1) การพัฒนาทรัพยากรบุคคล (Human Capital Development)

-   ดำเนินการพัฒนาบุคลากรให้สอดคล้องกับกลยุทธ์การเจริญเติบโตขององค์กรด้วยรูปแบบหลากหลาย
    อาทิ การจัดหลักสูตรสัมมนาทั้งภายในและภายนอกซึ่งครอบคลุมในทุกกลุ่มสายอาชีพ ในรอบปี
    2549 ที่ผ่านมานั้นบริษัทฯ ได้จัดหลักสูตรการสัมมนาภายในจำนวน 252 หลักสูตร
    มีพนักงานเข้ารับการสัมมนาจำนวน 1,866 คน และการสัมมนาภายนอกจำนวน 219 หลักสูตร
    มีพนักงานเข้ารับการสัมมนาจำนวน 182 คน ด้วยงบประมาณการสัมมนารวมทั้งสิ้น
    4,823,334.58 บาท เพื่อพัฒนาและเพิ่มพูนทักษะความรู้
    ความสามารถตามสายงานอาชีพและหน้าที่ความรับผิดชอบ
    การพัฒนาทักษะการบริหารจัดการให้กับพนักงานระดับจัดการ (Management Development
    Program ; MDP)
    การแลกเปลี่ยนประสบการณ์และดูงานองค์กรที่ประสบความสำเร็จในอุตสาหกรรมที่ใกล้เคียงกันทั้งในและต่างประเทศ
    การเข้าร่วมงานประชุมวิชาการต่างๆ
    เพื่อติดตามความเคลื่อนไหวในเทคโนโลยีการบริหารจัดการในเรื่องต่างๆ
    ที่เป็นประโยชน์ต่อการบริหารจัดการและการพัฒนาธุรกิจ เช่น Asia Business Forum,
    ICSC (International Council of shopping Center Conference), INSEAD
    Executive Development Program เป็นต้น

-   พัฒนาและสร้างพนักงานที่มีความรู้ความสามารถจากภายในบริษัทฯ เอง (In-house
    Trainer/Champion)

-   การโยกย้ายงานเพื่อพัฒนาความสามารถและขอบเขตความรับผิดชอบ
    สำหรับความก้าวหน้าในสายงาน

-   การบริหารและวางแผนการสืบทอดตำแหน่ง (Succession Planning & Management)

-   หลักสูตรพัฒนาผู้บริหารฝึกหัด (Senior Management Trainee Program)

-   การพัฒนาเส้นทางการเติบโตในสายงานของบุคลากร (Career Path Development)

-   จัดทำ Training Roadmap สำหรับตำแหน่งงานต่าง ๆ

2.  การบริหารกลยุทธ์และผลการดำเนินงานองค์กร (Corporate Strategy & Performance
    Management)

-   จัดตั้งสำนักงานวางแผนกลยุทธ์และนโยบายธุรกิจขึ้น
    เพื่อดำเนินงานในส่วนของการวิเคราะห์และวางแผนธุรกิจในระยะยาว
    และกำหนดกลยุทธ์ในระดับต่าง ๆ

-   ดำเนินธุรกิจตามแผนการดำเนินธุรกิจระยะยาว (Long-Term Plan)
    ที่ได้กำหนดไว้สำหรับช่วงปี 2006-2010 ทั้งในด้านของการสร้างความเติบโตทางธุรกิจ
    การพัฒนาองค์กรเพื่อรองรับการขยายตัวทางธุรกิจ และสร้างความได้เปรียบในการแข่งขัน

-   ทบทวน Strategic Objective และ Strategic Map
    ให้สอดคล้องกับสถานการณ์และปัจจัยทางธุรกิจมากขึ้น โดยใช้ Balanced Scorecard
    เป็นเครื่องมือในการบริหารกลยุทธ์

-   การประชุมระดับจัดการ (Management Information Meeting) ภายใต้หัวข้อ “The
    Journey to World Class Service Excellence”

-   การประชุมเชิงปฏิบัติการผู้บริหารระดับสูงประจำปี 2006 ภายใต้หัวข้อ “The Journey to
    World Class Business Excellence”

-   เพื่อให้พนักงานสามารถกำหนดเป้าหมายการทำงานให้มีความสอดคล้องกับกลยุทธ์ขององค์กรได้
    บริษัทฯ
    จึงพยายามถ่ายทอดให้บุคลากรทุกระดับชั้นทราบถึงทิศทางและเป้าหมายขององค์กรอย่างชัดเจน
    โดยผู้บังคับบัญชาจะนำเป้าหมายการปฏิบัติงานมาเป็นปัจจัยหลักในการประเมินผลการปฏิบัติงาน
    แนวทางดังกล่าวทำให้การประเมินมีลักษณะ Performance Based
    ซึ่งจะเชื่อมโยงกับระบบการจ่ายโบนัสประจำปีในรูปของ Variable Pay
    ที่สอดคล้องกับผลการดำเนินงานของแต่ละหน่วยงานและผลการปฏิบัติงานของพนักงานแต่ละคน
    ในขณะเดียวกัน บริษัทฯ ยังมีการประเมินศักยภาพ & Competency พนักงาน
    โดยใช้ปัจจัยด้านจรรยาบรรณในการปฏิบัติงานและ Leadership & Managerial
    Characteristics ประเมินความสามารถของบุคลากร ร่วมกับ
    ผลการปฏิบัติงานเพื่อค้นหาผู้มีความสามารถสูงที่จะเติบโตไปสู่การเป็นผู้บริหารของบริษัทฯ
    ต่อไป เพื่อรองรับการขยายธุรกิจของบริษัทฯ และเป็นการสร้างความก้าวหน้าในสายงานอาชีพ
    ภายใต้โครงการ Succession Plan

-   การสำรวจความเห็นของพนักงานและลูกค้าที่มีต่อการบริหารจัดการ
    การดำเนินงานและการให้บริการของหน่วยงานต่างๆ ของบริษัทฯ
    เพื่อตรวจสอบสภาวการณ์ขององค์กร (Organization Health Assessment)
    นับเป็นสิ่งหนึ่งที่บริษัทได้ดำเนินการ
    ทั้งนี้เพื่อนำมาวิเคราะห์และใช้เป็นข้อมูลในการกำหนดแนวนโยบาย
    กลยุทธ์และแผนการดำเนินงานให้มีประสิทธิภาพสอดคล้องกับสถานการณ์ต่างๆ
    ได้อย่างเหมาะสมต่อไป

-   Re-structuring:ปรับโครงสร้างการบริหารใหม่ให้สามารถรองรับการขยายตัวทางธุรกิจได้อย่างมีประสิทธิภาพยิ่งขึ้น

-   ปรับปรุงและทบทวนคำบรรยายลักษณะงาน (Job Description) และการประเมินค่างาน
    (Job Evaluation)

3.  การจัดการกระบวนการธุรกิจ (Business Process Management)

-   พัฒนาและคงไว้ซึ่งระบบการบริหารคุณภาพ (Quality Management System; QMS)
    โดยได้รับมาตรฐานสากล ISO 9001:2000 ในการพัฒนาและบริหารศูนย์การค้า จากสถาบัน
    SGS (Thailand) ภายใต้การรับรองจาก National Accreditation System of
    Thailand (NAC) และ United Kingdom Accreditation Service (UKAS)
    โดยได้มีระบบการติดตามตรวจสอบคุณภาพภายใน (Internal Quality Audit)
    อย่างสม่ำเสมอ เพื่อให้มั่นใจว่าระบบการบริหารคุณภาพได้ดำเนินไปอย่างมีประสิทธิภาพ

-   จัดตั้งคณะทำงานพิเศษ
    เพื่อดำเนินการทบทวนและปรับปรุงกระบวนการทำงานภายในองค์กรอย่างต่อเนื่องให้เหมาะสมกับสถานการณ์และสภาพการแข่งขันทางธุรกิจ
    ภายใต้โครงการ Business Process Improvement

-   ดำเนินการบริหารและควบคุมความเสี่ยงต่างๆ ในการดำเนินธุรกิจ
    จัดให้มีการประเมินความเสี่ยงอย่างต่อเนื่องโดยคณะกรรมการบริหารความเสี่ยง (Risk
    Management Committee) และนำผลการประเมินที่ได้มาปรับปรุงกระบวนการดำเนินธุรกิจ
    ตลอดจนออกมาตรการป้องกันความเสี่ยงตามมาตรการที่เหมาะสม

-   มุ่งเน้นการกำกับดูแลกิจการตามหลักบรรษัทภิบาล (Corporate Governance)
    อย่างต่อเนื่อง เพื่อพัฒนากระบวนการทำงานภายในองค์กรและธุรกิจของบริษัทฯ
    ให้ดำเนินไปอย่างมีประสิทธิภาพ มั่นคง เป็นที่ยอมรับและสามารถรองรับการเติบโตของบริษัทฯ
    ได้อย่างยั่งยืน

-   ปรับปรุงระเบียบการจัดซื้อและจัดจ้างให้มีความสอดคล้องกับหลักบรรษัทภิบาล

-   พัฒนาระบบ HCMIS (Human Capital Management & Information System)
    เพื่อเพิ่มประสิทธิภาพการบริหารงานทรัพยากรมนุษย์และพัฒนาองค์กร

-   จัดตั้งคณะทำงานพิเศษ ดำเนินการพัฒนาปรับปรุงคู่มือการบริหารศูนย์การค้า
    ให้มีประสิทธิภาพยิ่งขึ้น

  (3.4) การบริหารทรัพยากรพื้นฐานขององค์กร (Organization Capital Management)

-   จัดกิจกรรมเพื่อประชาสัมพันธ์การกำกับดูแลกิจการตามหลักบรรษัทภิบาล (Corporate
    Governance)
    ด้วยความตระหนักในความรับผิดชอบที่พึงมีต่อผู้ที่เกี่ยวข้องทุกฝ่ายภายใต้กรอบจริยธรรมการดำเนินธุรกิจที่ยั่งยืน
    โดยมีการจัดงาน CG Re-launch & Road show ภายใต้ชื่องาน “CG is Our Life –
    CPN ร่วมใจก้าวไกลไปกับบรรษัทภิบาล” ให้กับพนักงาน 1,800 คน ณ 10 สาขาทั่วประเทศ

-   จัดการประกวด การปรับปรุงวิธีการ / กระบวนการทำงานภายใต้รางวัล “Admired
    Quality Awards“ (AQA), “Admired Associate Awards” (AAA) และ “Admired
    Leader Awards” (ALA)

-   ถ่ายทอด New Vision, Brand Model และ Corporate Values
    ไปสู่ภาคปฏิบัติในระดับพนักงาน

-   การจัดการองค์ความรู้ (Knowledge Management)
    ดำเนินการพัฒนาระบบการแบ่งปันความรู้ที่ได้รับจากการศึกษา สัมมนา
    และดูงานในต่างประเทศของคณะผู้บริหาร เพื่อใช้ในการถ่ายทอดภายในองค์กรต่อไป
    (Knowledge sharing)

  การดำเนินการต่างๆ ดังที่กล่าวข้างต้นอย่างมุ่งมั่นทั่วทั้งองค์กรนี้เองจะส่งผลให้บริษัทฯ
  เป็นผู้พัฒนาศูนย์การค้าและอสังหาริมทรัพย์ทีได้รับการยอมรับและเป็นที่ชื่นชมสูงสุด (The Most
  ADIMIRED Retail Experience Developer) สืบไป

  []